qundao/data-zh-poetry huggingface dataset:
南郊大礼诗
作者：王禹称
朝代：宋

圣君重卜祀南郊，仗用黄麾间白旄。仙吹冷翻苍玉佩，晓霞晴透绛纱袍。天开兜率斋宫静，海涌蓬莱帐殿高。迁客生还知有望，商山不敢读离骚。百僚冠剑互珊珊，文物威蕤属礼官。清漏宿斋宣祖庙，质明行事昊天坛。旌旗漠漠帷宫晓，星斗依依綵仗寒。肠断商于左迁客，圆丘无分得荣观。严配郊丘展孝思，质文参酌礼无违。大羹味薄牲牷洁，至乐声和凤鸟飞。黄道月斜风细细，紫坛天晓露霏霏。可怜此夜商山客，画尽炉灰泪满衣。綵城残月带微霜，版奏中严夜未央。三献欲终侵曙色，百神齐下散天香。珠旒微乱埙篪韵，柴燎轻笼剑佩光。此夕商山对何物，猿啼鸟哭树苍苍。严禋礼退一阳生，抃贺欢呼动四溟。圣寿久长南至日，宝图高大北辰星。九重城阙天将曙，百万人家户不扃。知有化工无弃物，海波分纳一浮萍。乾元门上赭袍光，雉扇初开散御香。郊祀一千年运祚，赦书三万里封疆。人间草木沾皇泽，天上咸韶送寿觞。惆怅昔年曾侍从，而今翻似鼠拖肠。六街旌旆亸虹蜺，仙仗参差羽卫齐。千步廊前班振鹭，百寻竿上揭金鸡。狴牢冷落停丹笔，郡国欢呼拆紫泥。凤阁旧臣期赦宥，免教长似触藩羝。千官云拥御楼时，朝服纷纷换礼衣。万里梯航归大国，一声雷雨破圜扉。青蝇传去人人喜，丹凤衔来处处飞。收尽洛南迁客泪，全家潜望日边归。綵云随步下乾元，雨露新恩洽普天。四辅首迎丹凤诏，六师齐散廪牺钱。熙熙品物瞻尧日，习习薰风动舜弦。商洛贰车当此际，旧朝衣上泪潺湲。年来不见祀圜丘，谪宦携亲叹白头。作赋有时悲鵩鸟，杀身无路学牺牛。非才岂合居台阁，归梦徒劳近冕旒。千载遭逢如未替，此身重见帝王州。
南郊大礼诗·其一
作者：王禹称
朝代：宋
体裁：七言律诗

圣君重卜祀南郊，仗用黄麾间白旄。仙吹冷翻苍玉佩，晓霞晴透绛纱袍。天开兜率斋宫静，海涌蓬莱帐殿高。迁客生还知有望，商山不敢读离骚。
南郊大礼诗·其七
作者：王禹称
朝代：宋
体裁：七言律诗

六街旌旆亸虹蜺，仙仗参差羽卫齐。千步廊前班振鹭，百寻竿上揭金鸡。狴牢冷落停丹笔，郡国欢呼拆紫泥。凤阁旧臣期赦宥，免教长似触藩羝。
南郊大礼诗·其三
作者：王禹称
朝代：宋
体裁：七言律诗

严配郊丘展孝思，质文参酌礼无违。大羹味薄牲牷洁，至乐声和凤鸟飞。黄道月斜风细细，紫坛天晓露霏霏。可怜此夜商山客，画尽炉灰泪满衣。
南郊大礼诗·其九
作者：王禹称
朝代：宋
体裁：七言律诗

綵云随步下乾元，雨露新恩洽普天。四辅首迎丹凤诏，六师齐散廪牺钱。熙熙品物瞻尧日，习习薰风动舜弦。商洛贰车当此际，旧朝衣上泪潺湲。
南郊大礼诗·其二
作者：王禹称
朝代：宋
体裁：七言律诗

百僚冠剑互珊珊，文物威蕤属礼官。清漏宿斋宣祖庙，质明行事昊天坛。旌旗漠漠帷宫晓，星斗依依綵仗寒。肠断商于左迁客，圆丘无分得荣观。
南郊大礼诗·其五
作者：王禹称
朝代：宋
体裁：七言律诗

严禋礼退一阳生，抃贺欢呼动四溟。圣寿久长南至日，宝图高大北辰星。九重城阙天将曙，百万人家户不扃。知有化工无弃物，海波分纳一浮萍。
南郊大礼诗·其八
作者：王禹称
朝代：宋
体裁：七言律诗

千官云拥御楼时，朝服纷纷换礼衣。万里梯航归大国，一声雷雨破圜扉。青蝇传去人人喜，丹凤衔来处处飞。收尽洛南迁客泪，全家潜望日边归。
南郊大礼诗·其六
作者：王禹称
朝代：宋
体裁：七言律诗

乾元门上赭袍光，雉扇初开散御香。郊祀一千年运祚，赦书三万里封疆。人间草木沾皇泽，天上咸韶送寿觞。惆怅昔年曾侍从，而今翻似鼠拖肠。
南郊大礼诗·其十
作者：王禹称
朝代：宋
体裁：七言律诗

年来不见祀圜丘，谪宦携亲叹白头。作赋有时悲鵩鸟，杀身无路学牺牛。非才岂合居台阁，归梦徒劳近冕旒。千载遭逢如未替，此身重见帝王州。
南郊大礼诗·其四
作者：王禹称
朝代：宋
体裁：七言律诗

綵城残月带微霜，版奏中严夜未央。三献欲终侵曙色，百神齐下散天香。珠旒微乱埙篪韵，柴燎轻笼剑佩光。此夕商山对何物，猿啼鸟哭树苍苍。
南静川野桃花下独酌因简同年冯中允
作者：王禹称
朝代：宋
体裁：七言律诗

野桃无主满山隈，迁客携觞独自来。尽日馨香留我醉，每春颜色为谁开。枝穿绿竹浑疑画，片落丹河去不回。待约同年一攀折，便如刘阮到天台。
即席送许制之曹南省兄
作者：王禹称
朝代：宋
体裁：七言律诗

梅烂荷圆六月天，归帆高背虎丘烟。到时自是成行雁，别处休听满树蝉。卖剑为赊吴市酒，携家犹借洞庭船。待看春榜来江外，名占蓬莱第几仙。
又和仲咸谑成口号以代优人之句
作者：王禹称
朝代：宋
体裁：七言律诗

就转专城喜气舒，开筵应待雨晴初。又淹駮正春坊笔，为重循良刺史车。事简郡斋唯捡药，夜长铃閤只看书。好倾官酝招闲客，篱畔金英尚有馀。
又和寄惠藤箧绝句
作者：王禹称
朝代：宋
体裁：七言绝句

蛮藤编箧自番禺，锦袋罗囊尽不如。乞与扬州贮诗草，行春谁怕雨随车。
又和曾秘丞见赠
作者：王禹称
朝代：宋

非才误受帝恩深，报国空存一片心。命薄任从官进退，道孤难与众浮沉。日边信断无归梦，滁上公馀且醉吟。劳寄新诗远相唁，野云何处望为霖。谬因文字立虚名，寓直金銮冒宠荣。两度黜官谁是援，二毛侵鬓自堪惊。宫花谩役春来梦，山蕨聊供醉后羹。身外浮华尽闲物，不将穷达问君平。箧中经岁锁朝衣，自觉心闲少梦思。失马叟言徒喻道，牧猪奴戏任争棋。且持使节安黔首，莫爱恩波沃漏卮。况是无功头已白，此身长恐负明时。
又和曾秘丞见赠·其一
作者：王禹称
朝代：宋
体裁：七言律诗

非才误受帝恩深，报国空存一片心。命薄任从官进退，道孤难与众浮沉。日边信断无归梦，滁上公馀且醉吟。劳寄新诗远相唁，野云何处望为霖。
又和曾秘丞见赠·其三
作者：王禹称
朝代：宋
体裁：七言律诗

箧中经岁锁朝衣，自觉心闲少梦思。失马叟言徒喻道，牧猪奴戏任争棋。且持使节安黔首，莫爱恩波沃漏卮。况是无功头已白，此身长恐负明时。
又和曾秘丞见赠·其二
作者：王禹称
朝代：宋
体裁：七言律诗

谬因文字立虚名，寓直金銮冒宠荣。两度黜官谁是援，二毛侵鬓自堪惊。宫花谩役春来梦，山蕨聊供醉后羹。身外浮华尽闲物，不将穷达问君平。
句
作者：王禹称
朝代：宋

帝怜守土旧时臣，添赐春光入酒尊。床头只有黄州印，鉴里看成白发翁。诗情不负齐安郡，杜牧当年与我齐。山州过夏如山寺，销尽机尘见道心。学士旧班云捧日，使君新政雨随车。二月探供三月酒，今年未得去年钱。草屦布裘轻紫绶，角冠纱帽换朝簪。武昌官柳见毫釐，八字山遥细似眉。佳人方素面，对镜理新妆。风雨江城暮。一回酒渴思吞海。春回积雪殊冰里，香动荒山野水滨。带月一枝斜弄影，背风千片远随人。飘飘粉翅和梅艳，细细香须伴柳丝。刺史好诗兼好酒，山民名醉又名吟。且留重戴士风多。年来复有事堪嗟，载笔商丘鬓欲华。酒好未陪红杏宴，诗狂多忆刺桐花。先帝升遐日，词臣寓直时。柩前书顾命，笔下定鸿基。三入承明不知举，看人门下放门生。身后声名文集草，眼前衣食簿书堆。泽畔骚人正憔悴，道旁山鬼莫揄揶。春残叶密花枝少，睡起茶亲酒盏疏。水芝卧玉腕，天棘舞金丝。蜘蛛虽巧不如蚕。秋近草虫乱，夜遥霜月寒。扇声犹泛暑，井气忽生秋。香絮乱飘梁苑雪，细条轻袅楚宫腰。唐虞得良弼，姬孔是前身。尼丘钟骨骼，嵩岳与精神。青云随步登华榻，红雪飘香入杏园。杜甫且为诗宰相。绣服霍嫖姚。惟有南宫窦员外，为予垂泪閤门前。
句·其三
作者：王禹称
朝代：宋
体裁：句

诗情不负齐安郡，杜牧当年与我齐。
句·其三十
作者：王禹称
朝代：宋
体裁：句

惟有南宫窦员外，为予垂泪閤门前。
句·其二
作者：王禹称
朝代：宋
体裁：句

床头只有黄州印，鉴里看成白发翁。
句·其二十九
作者：王禹称
朝代：宋
体裁：句

绣服霍嫖姚。
句·其二十五
作者：王禹称
朝代：宋
体裁：句

香絮乱飘梁苑雪，细条轻袅楚宫腰。
句·其二十六
作者：王禹称
朝代：宋
体裁：句

唐虞得良弼，姬孔是前身。尼丘钟骨骼，嵩岳与精神。
句·其二四
作者：王禹称
朝代：宋
体裁：句

秋近草虫乱，夜遥霜月寒。扇声犹泛暑，井气忽生秋。
句·其八
作者：王禹称
朝代：宋
体裁：句

武昌官柳见毫釐，八字山遥细似眉。
句·其十七
作者：王禹称
朝代：宋
体裁：句

先帝升遐日，词臣寓直时。柩前书顾命，笔下定鸿基。
句·其十三
作者：王禹称
朝代：宋
体裁：句

飘飘粉翅和梅艳，细细香须伴柳丝。
句·其十六
作者：王禹称
朝代：宋
体裁：句

年来复有事堪嗟，载笔商丘鬓欲华。酒好未陪红杏宴，诗狂多忆刺桐花。
司空相公挽歌
作者：王禹称
朝代：宋

全德群儒服，清名信史书。何人不调鼎，唯我得悬车。萧相文无害，于公庆有馀。三川归葬地，松槚自扶疏。执礼身虽退，思贤宠未衰。垂行三入命，遽逼九原期。本末皆书史，功名别树碑。须知文集里，全似白公诗。去岁频宣召，观灯复赏花。健嫌灵寿杖，轻弃富人车。列座先台席，温颜逼翠华。而今宅前路，雨破筑堤沙。
司空相公挽歌·其一
作者：王禹称
朝代：宋
体裁：五言律诗

全德群儒服，清名信史书。何人不调鼎，唯我得悬车。萧相文无害，于公庆有馀。三川归葬地，松槚自扶疏。
司空相公挽歌·其三
作者：王禹称
朝代：宋
体裁：五言律诗

去岁频宣召，观灯复赏花。健嫌灵寿杖，轻弃富人车。列座先台席，温颜逼翠华。而今宅前路，雨破筑堤沙。
司空相公挽歌·其二
作者：王禹称
朝代：宋
体裁：五言律诗

执礼身虽退，思贤宠未衰。垂行三入命，遽逼九原期。本末皆书史，功名别树碑。须知文集里，全似白公诗。
合崖湫
作者：王禹称
朝代：宋
体裁：古风

合崖何嵌崆，湫水何浺瀜。渟污暨积潦，滞泥不朝宗。有时见鬼怪，无人荐王公。止可饮麋鹿，未尝产蛟龙。山氓自神之，祠祀众口同。今春商于旱，太守职忧农。先请境内山，熊耳有如聋。乃迎是湫水，盈乎素缶中。州民与郡吏，觋女杂巫童。朝祈又夕祷，拜起虔且恭。馨炉复奠爵，牲币洁而丰。适与天雨会，三日势濛濛。致谢送水归，尽礼有始终。水旱盖定数，灾祥与政通。傅岩道丧久，咄尔贪天功。
后土庙琼花诗
作者：王禹称
朝代：宋

谁移琪树下仙乡，二月轻冰八月霜。若使寿阳公主在，自当羞见落梅妆。春冰薄薄压枝柯，分与清香是月娥。忽似暑天深涧底，老松擎雪白娑婆。
后土庙琼花诗·其一
作者：王禹称
朝代：宋
体裁：七言绝句

谁移琪树下仙乡，二月轻冰八月霜。若使寿阳公主在，自当羞见落梅妆。
后土庙琼花诗·其二
作者：王禹称
朝代：宋
体裁：七言绝句

春冰薄薄压枝柯，分与清香是月娥。忽似暑天深涧底，老松擎雪白娑婆。
听泉
作者：王禹称
朝代：宋
体裁：七言绝句

平生诗句多山水，谪宦谁知是胜游。南下阌乡三百里，泉声相送到商州。
听罗评事话太湖洞庭之景因赋十韵
作者：王禹称
朝代：宋
体裁：七言排律

思纯十日水乡游，归见同年说不休。湖阔尽疑吞泽国，洞深皆道彻宣州。杉松自宿千年鹤，橘柚堪轻万户侯。销夏古湾长积雪，隔帆危柱几经秋。离离鱼网垂村巷，漠漠茶烟出寺楼。云叶拥僧迎墨绶，浪花和鹭裹仙舟。传书往事人难问，鍊药池空水自流。明月峰高欺少室，桃花坞好似瀛洲。许浑有句君应笑，张祜无诗我不愁。直拟如今抛印去，雨蓑风艇狎群鸥。
吴江县寺留题
作者：王禹称
朝代：宋
体裁：七言律诗

松江江寺对峰峦，槛外生池接野滩。幽鹭静翘春草碧，病僧闲说夜涛寒。晨斋施笋唯溪叟，国忌行香祇县官。尽日门前照流水，尘缨浑疑濯汍澜。
吴王墓
作者：王禹称
朝代：宋
体裁：古风

惜哉吴王墓，秦帝尝开破。应笑埋金玉，千年贾馀祸。不待虎迹销，已闻鲍车过。又是骊山头，炎炎三月火。
吾志
作者：王禹称
朝代：宋
体裁：古风

吾生非不辰，吾志复不卑。致君望尧舜，学业根孔姬。自为志得行，功业如皋夔。既登俊秀科，又在清切司。谏纸无直言，纶诰多愧辞。黾勉为何事，亲老与妻儿。一旦命执法，嫉恶寄所施。丹笔方肆直，皇情已见疑。斥逐深山中，穷辱何羸羸。于张及不得，安用此生为。
和仲咸杏花三绝句
作者：王禹称
朝代：宋

莫道商山节候迟，晓来帘外半空枝。明朝落尽无蜂蝶，冷暖人情我最知。阶前已见三分落，枝上都无十日繁。谁伴多情王副使，吟诗倾酒与招魂。老去对花多感叹，春来耽酒少康宁。也知此事终无益，免被渔人笑独醒。
和仲咸杏花三绝句·其一
作者：王禹称
朝代：宋
体裁：七言绝句

莫道商山节候迟，晓来帘外半空枝。明朝落尽无蜂蝶，冷暖人情我最知。
和仲咸杏花三绝句·其三
作者：王禹称
朝代：宋
体裁：七言绝句

老去对花多感叹，春来耽酒少康宁。也知此事终无益，免被渔人笑独醒。
和仲咸杏花三绝句·其二
作者：王禹称
朝代：宋
体裁：七言绝句

阶前已见三分落，枝上都无十日繁。谁伴多情王副使，吟诗倾酒与招魂。
和仲咸诗六首 其一 和与喻丰阳夜话
作者：王禹称
朝代：宋
体裁：七言律诗

泽国来朝积岁年，商山相遇话乡原。郤诜重折月中桂，陶令未归江上村。岚气滴空无限翠，泉声通夕有何冤。寒灯挑尽芳樽竭，所得新奇尽雅言。
和仲咸诗六首·和与喻丰阳夜话
作者：王禹称
朝代：宋

泽国来朝积岁年，商山相遇话乡原。郤诜重折月中桂，陶令未归江上村。岚气滴空无限翠，泉声通夕有何冤。寒灯挑尽芳樽竭，所得新奇尽雅言。风雅荒凉信可悲，家声留得尽玄微。且欣丹穴一毛在，莫道沅江九肋稀。思苦也知关国政，官卑应为泄天机。他时迁客归朝去，拟觅琼瑶满袖归。玉经炎火竹经霜，却把刚肠变酒肠。庾信悲哀休作赋，接舆歌曲且佯狂。更谙丧乱灾为福，蕴蓄才华有若亡。孤宦由来宜晚达，祝君霄汉路歧长。旧游前政一追寻，宦路迁移敌古今。黄绶位卑曾叹命，青宫官冷不妨吟。烟岚不改当窗色，桃李应垂满砌阴。好寄新诗题旧壁，为言梅福珥朝簪。何人祠庙立空山，四皓精灵合往还。疋马不辞峰更险，冥鸿应为世多艰。云生碧殿萦鸱尾，风触金铺动兽环。欲识姓名无问处，空闻灵异庇商颜。
和仲咸诗六首·和题鸣马庙
作者：王禹称
朝代：宋
体裁：七言律诗

何人祠庙立空山，四皓精灵合往还。疋马不辞峰更险，冥鸿应为世多艰。云生碧殿萦鸱尾，风触金铺动兽环。欲识姓名无问处，空闻灵异庇商颜。
和仲咸诗六首之三和自咏
作者：王禹称
朝代：宋
体裁：七言律诗

玉经炎火竹经霜，却把刚肠变酒肠。庾信悲哀休作赋，接舆歌曲且佯狂。更谙丧乱灾为福，蕴蓄才华有若亡。孤宦由来宜晚达，祝君霄汉路歧长。
和仲咸诗六首之二和回喻令诗集
作者：王禹称
朝代：宋
体裁：七言律诗

风雅荒凉信可悲，家声留得尽玄微。且欣丹穴一毛在，莫道沅江九肋稀。思苦也知关国政，官卑应为泄天机。他时迁客归朝去，拟觅琼瑶满袖归。
和仲咸诗六首之六和送道服与喻宰
作者：王禹称
朝代：宋
体裁：七言绝句

朝客吟诗送羽衣，应知彭泽久思归。三年官满谁留得，领鹤携琴赋式微。
和仲咸诗六首之四和与卢氏宋少府话旧游
作者：王禹称
朝代：宋
体裁：七言律诗

旧游前政一追寻，宦路迁移敌古今。黄绶位卑曾叹命，青宫官冷不妨吟。烟岚不改当窗色，桃李应垂满砌阴。好寄新诗题旧壁，为言梅福珥朝簪。
和仲咸除知郡后雨中戏作见赠
作者：王禹称
朝代：宋
体裁：七言律诗

明代何人为荐雄，专城犹与众人同。徒闻清政如黄霸，尚借绯衫似白公。我有金章知是忝，君无银榼信为穷。不须厌见随车雨，岁晚当期五谷丰。
和冯中允仙娥峰
作者：王禹称
朝代：宋
体裁：七言律诗

熊耳如当出槛熊，仙姿孤秀压诸峰。采芝逋客怜贞质，化石佳人妒丽容。身上霓衣慵整顿，天边华盖会裁缝。嫦娥月里休相笑，万古应无窃药踪。
和冯中允炉边偶作
作者：王禹称
朝代：宋
体裁：古风

谁为东君掌青律，故将春日连人日。春日雨丝暖融融，人日雪花寒慄慄。雨雪寒暖苦不同，可比交情去就中。仲咸拥炉发歌咏，古风激破浇漓风。人情离合古来有，召公初亦疑周公。汾阳临淮本雠隙，一旦分兵若亲戚。四公翻覆人不讥，各各操心为邦国。此外诪张多为己，反掌背面如千里。张耳陈馀不忍言，魏其武安何足齿。我爱中庸君子心，心与人交淡如水。别有人间势利徒，一去一就随荣枯。西汉董贤方佞倖，孔光迎拜卑如奴。是时杨雄在东观，投阁欲死无人扶。有唐力士夫人死，朝士执丧如丧妣。是时李白放江边，憔悴无人供酒钱。小人之性何所似，真如蜂蝶并蝼蚁。寻春逐臭苟朝昏，岂顾松篁与兰茝。重君誓心一何极，涧底松兮陵上柏。涧松陵柏有朽时，我约君心无改易。
和吏部薜员外见寄
作者：王禹称
朝代：宋
体裁：七言律诗

枨也好刚多悔吝，唯凭忠信自书绅。严陵知退遗荣利，只拟沧浪把钓纶。老去趁朝慵待旦，病来求假动经旬。西垣兴味更谙尽，一片乌纱满马尘。
和国子柳博士喜晴见赠
作者：王禹称
朝代：宋
体裁：七言律诗

霖霪为害正忧农，昨日阴云散碧空。泼剌退滩鱼失水，啁啾高树鸟知风。洗开霁月婵娟色，放出秋花菡萏红。劳寄新诗曲相贺，由来灾异系三公。
和安邑刘宰君见赠
作者：王禹称
朝代：宋
体裁：七言律诗

数年侍从立丹墀，掌诰长惭格调卑。左宦久劳青琐梦，归山犹负白云期。一生得丧唯凭道，千古声名合在诗。深谢多才遗佳句，此身休退是何时。
和屯田杨郎中同年留别之什
作者：王禹称
朝代：宋
体裁：七言律诗

科名长恐辱同年，许国丹诚皎日悬。谬掌斯文虽未丧，欲行吾道即无权。谢公留滞苍苔院，潘岳征行落叶天。引重力轻深自愧，强酬诗什益凄然。
和庐州通判李学士见寄
作者：王禹称
朝代：宋

北门西掖久妨贤，出入丹墀近八年。且把一麾淮水上，敢思三接浴堂前。将何政术称循吏，岂有文章号谪仙。除却清贫入诗咏，山城坐客冷无毡。金銮失职下蓬瀛，也向淮边领郡城。堆案簿书为俗吏，满楼山色负吟情。庐江地近音尘断，何逊诗来格调清。未得樽前一开口，可怜心绪独摇旌。
和庐州通判李学士见寄·其一
作者：王禹称
朝代：宋
体裁：七言律诗

北门西掖久妨贤，出入丹墀近八年。且把一麾淮水上，敢思三接浴堂前。将何政术称循吏，岂有文章号谪仙。除却清贫入诗咏，山城坐客冷无毡。
和庐州通判李学士见寄·其二
作者：王禹称
朝代：宋
体裁：七言律诗

金銮失职下蓬瀛，也向淮边领郡城。堆案簿书为俗吏，满楼山色负吟情。庐江地近音尘断，何逊诗来格调清。未得樽前一开口，可怜心绪独摇旌。
和张校书吴县厅前冬日双开牡丹歌
作者：王禹称
朝代：宋
体裁：古风

君不见年年三月千丛媚，紫烂红繁誇胜异。寻常人戴满头归，醉折狂分不为贵。枝闲叶尽根空培，人情皆待明年开。化工自有呼魂术，霜前唤下琼瑶台。王母亲将金粉傅，麻姑齐借霓裳来。主人盖是神仙才，不然此物胡为而来哉。二姬劝酒谁引满，长洲懒吏先举杯。多感同年与攀折，吟诗欲谢难轻发。青宫校书方遁迹，代我作歌如锦拆。他年吾辈功业成，与君共作骑鲸客。
和朱严留别韵
作者：王禹称
朝代：宋
体裁：五言排律

之子有文行，常流窃比难。授毫秋露下，开卷古风寒。场屋推盟主，声诗立将坛。论儒轻五霸，议古嫉三桓。师仰唯韩愈，才名压李观。固穷多短褐，忧道即忘餐。见访山围郡，相逢菊满栏。眼青怜造士，头白愧郎官。罢举层霄远，监州勺水盘。贫厨兼味少，市酝数杯酸。旧业烦君勘，新题为我刊。临岐留雅什，天马撼金銮。
和杨遂贺雨
作者：王禹称
朝代：宋
体裁：古风

我罢内庭职，出临永阳民。永阳民虽庶，未免多饥贫。富之既无术，龊龊为谨身。可堪今夏旱，如燎复如焚。厥田本涂泥，坐见生埃氛。稚老无所诉，嗷嗷望穹旻。食禄忧人忧，蚤夜眉不伸。促决狱中囚，遍祷境内神。楚辞有山鬼，庙貌罗水滨。胡法有浮图，寺宇连城闉。斋庄命寮寀，供给抽俸缗。鼓笛迎湫水，香花照金轮。诚知非典故，且慰旱熯人。偶与天雨会，霶霶四郊匀。插秧复修堰，野叟何欣欣。可办官赋调，亦免农艰辛。燮调赖时相，感应由圣君。于吾复何有，敢望歌颂云。清流杨水部，德与我为邻。仇香官位屈，何逊诗格新。见投贺雨篇，言自人口闻。夫君盖私我，过实岂相亲。为霖非我事，职业唯词臣。若有民谣起，当歌帝泽春。庶使采诗官，入奏助南薰。
和郡僚题李中舍公署
作者：王禹称
朝代：宋
体裁：七言律诗

树影池光映晓霞，绿杨阴下吏排衙。闲拖屐齿妨横笋，静拂琴床有落花。地脉暗分吴苑水，厨烟时煮洞庭茶。青宫词客多闲暇，按曲飞觞待岁华。
和陈州田舍人留别
作者：王禹称
朝代：宋

宛丘分理藉贤明，暂辍词臣抚百城。职罢掖垣人共惜，郡连京辅自为荣。休吟红药阶前色，且听长淮枕上声。驻马都门相别处，柳黄莎碧上林莺。东风初暖酒难销，五马行春罢趁朝。道畔棠阴同召伯，阶前蓂荚别唐尧。下车正是尝新笋，得句何妨寄旧僚。预想郡斋公宴处，桃花凝露柳垂条。演纶多暇每封章，暂去颁条道更光。郡吏好排红粉妓，史君曾是紫微郎。楼台有月新诗出，囹圄无人绿草长。地接清淮足佳致，水村烟坞似鱼乡。淮阳冰绽柳条新，风物暄妍土俗淳。捧诏暂辞双阙路，劝农深入四郊春。茶烟静拂听琴鹤，谷雨轻笼锄麦人。赢得褰帷恣吟兴，落花飞絮满车茵。颁条京辅近吾君，政术高于召信臣。道服日斜披鹤氅，药畦春暖步龙鳞。归朝莫指三年调，化俗应苏一郡人。愿作淮阳去思颂，与君刊石慰陈民。
和陈州田舍人留别·其一
作者：王禹称
朝代：宋
体裁：七言律诗

宛丘分理藉贤明，暂辍词臣抚百城。职罢掖垣人共惜，郡连京辅自为荣。休吟红药阶前色，且听长淮枕上声。驻马都门相别处，柳黄莎碧上林莺。
和陈州田舍人留别·其三
作者：王禹称
朝代：宋
体裁：七言律诗

演纶多暇每封章，暂去颁条道更光。郡吏好排红粉妓，史君曾是紫微郎。楼台有月新诗出，囹圄无人绿草长。地接清淮足佳致，水村烟坞似鱼乡。
和陈州田舍人留别·其二
作者：王禹称
朝代：宋
体裁：七言律诗

东风初暖酒难销，五马行春罢趁朝。道畔棠阴同召伯，阶前蓂荚别唐尧。下车正是尝新笋，得句何妨寄旧僚。预想郡斋公宴处，桃花凝露柳垂条。
和陈州田舍人留别·其五
作者：王禹称
朝代：宋
体裁：七言律诗

颁条京辅近吾君，政术高于召信臣。道服日斜披鹤氅，药畦春暖步龙鳞。归朝莫指三年调，化俗应苏一郡人。愿作淮阳去思颂，与君刊石慰陈民。
和陈州田舍人留别·其四
作者：王禹称
朝代：宋
体裁：七言律诗

淮阳冰绽柳条新，风物暄妍土俗淳。捧诏暂辞双阙路，劝农深入四郊春。茶烟静拂听琴鹤，谷雨轻笼锄麦人。赢得褰帷恣吟兴，落花飞絮满车茵。
咏白莲
作者：王禹称
朝代：宋
体裁：五言绝句

昨夜三更后，姮娥堕玉簪。冯夷不敢受，捧出碧波心。
咏石榴花
作者：王禹称
朝代：宋
体裁：七言绝句

王母庭中亲见栽，张骞偷得下天来。谁家巧妇残针线，一撮生红熨不开。
哭同年罗著作五首
作者：王禹称
朝代：宋

宿草离披泪满衫，孤坟遥想帝城南。天生贾谊成何事，祇得人间三十三。一枝丹桂谩成名，一片绯衫未是荣。赖有遗文在东观，直应千载气如生。荒凉故宅何人住，寂寞孀妻即日还。一岁婴儿安健否，巨源虽在谪深山。生死虽殊道义存，晓来襟袖有啼痕。只应知我方憔悴，时向商山入梦魂。同试五题为县吏，共求三字作词臣。西垣谪宦何须恨，若比罗三是幸人。
哭同年罗著作五首·其一
作者：王禹称
朝代：宋
体裁：七言绝句

宿草离披泪满衫，孤坟遥想帝城南。天生贾谊成何事，祇得人间三十三。
哭同年罗著作五首·其三
作者：王禹称
朝代：宋
体裁：七言绝句

荒凉故宅何人住，寂寞孀妻即日还。一岁婴儿安健否，巨源虽在谪深山。
哭同年罗著作五首·其二
作者：王禹称
朝代：宋
体裁：七言绝句

一枝丹桂谩成名，一片绯衫未是荣。赖有遗文在东观，直应千载气如生。
哭同年罗著作五首·其五
作者：王禹称
朝代：宋
体裁：七言绝句

同试五题为县吏，共求三字作词臣。西垣谪宦何须恨，若比罗三是幸人。
哭同年罗著作五首·其四
作者：王禹称
朝代：宋
体裁：七言绝句

生死虽殊道义存，晓来襟袖有啼痕。只应知我方憔悴，时向商山入梦魂。
唱和暂停霖淫復作因书四韵呈仲咸兼简宋从事
作者：王禹称
朝代：宋
体裁：七言律诗

山云漠漠雨霏霏，正是骚人唱和时。谪宦惭无贾生赋，愁霖合有谢公诗。已妨步月尘凝榭，恐误登高菊满篱。且喜宾筵得同道，不为篇什欲何为。
唱山歌
作者：王禹称
朝代：宋
体裁：古风

滁民带楚俗，下俚同巴音。岁稔又时安，春来恣歌吟。接臂转若环，聚首丛如林。男女互相调，其词非奔淫。修教不易俗，吾亦弗之禁。夜阑尚未阕，其乐何愔愔。用此散楚兵，子房谋计深。乃知国家事，成败因人心。
啄木歌
作者：王禹称
朝代：宋
体裁：古风

淮南啄木大如鸦，顶似仙鹤堆丹砂。嘴长数寸劲如铁，丁丁乱凿乾枯查。黄柑红桃多有蠹，受命凤皇须破柱。何当更与绣衣裳，羽族横飞作持斧。
商山
作者：王禹称
朝代：宋
体裁：五言排律

六百里巉岩，岚光霁后添。经年吟未得，尽日看无厌。僧舍青当槛，人家翠满檐。气蒸丹水碧，脉润紫芝甜。岭碍翻云鹘，峰遮落海蟾。涧深春有冻，影阔夏无炎。势斗嵩并华，名欺霍与灊。石危蹲虎脚，松老咤龙髯。晓榻便攲枕，晴楼懒下帘。未能栖岫幌，犹道佐彤襜。望久衣襟湿，登多屐齿粘。何当随四皓，深隐避猜嫌。
商山海棠
作者：王禹称
朝代：宋
体裁：五言排律

锦里名虽盛，商山艳更繁。别疑天与态，不称土生根。浅著红兰染，深于绛雪喷。待开先酿酒，怕落预呼魂。春里无勍敌，花中是至尊。桂须辞月窟，桃合避仙源。浮动冠频侧，霓裳袖忽翻。望夫临水石，窥客出墙垣。赠别难饶柳，忘忧肯让萱。轻轻飞燕舞，脉脉息妫言。蕙陋虚侵径，梨凡浪占园。论心留蝶宿，低面厌莺喧。不忝神仙品，何辜造化恩。自期栽御苑，谁使掷山村。绮里荒祠畔，仙娥古洞门。烟愁思旧梦，雨泣怨新婚。画恐明妃恨，移同卓氏奔。祇教三月见，不得四时存。绣被堆笼势，胭脂浥泪痕。贰车春未去，应得伴芳樽。
商州进士张齐说将赴春闱以诗别冯中允冯君酬和予亦次韵继之
作者：王禹称
朝代：宋
体裁：七言律诗

风雪骑驴去入关，试期难伴贰车闲。桃花好跃三门浪，芝草休寻六里山。锡宴待吟春烂漫，旧房从锁石孱颜。明年得意归来日，不见麻衣泣玉班。
喜雪贻仲咸
作者：王禹称
朝代：宋
体裁：七言律诗

半冬无雪懒吟诗，薄暮纷纷喜可知。衣上惹来看不足，竹边听处立多时。光迷曙色侵窗早，片舞寒空到地迟。今日使君吟望好，一车飞絮醉褰帷。
四时和为玉烛诗
作者：王禹称
朝代：宋
体裁：五言排律

尧舜钦天日，羲和正历时。铜浑列辰象，玉烛照华夷。真宰潜能秉，飞廉讵可吹。祥光长赫矣，佳号得温其。衔处非龙首，燃来岂凤脂。皇明方比盛，鉴物自无私。
四皓庙
作者：王禹称
朝代：宋

秦皇焚旧典，汉祖溺儒冠。万民在涂炭，四老方宴安。白云且高卧，紫芝非素餐。南山正优游，东朝忽艰难。高步揖万乘，拂衣归重峦。飞鸿自冥冥，束帛徒戋戋。古庙对山开，清风向人寒。更无隐遁士，空有宾客官。况我谪宦来，尘迹污祠坛。朝衣惭蕙带，佩玉愧纫兰。或依阶下树，陶暑解马鞍。或借庙前水，乘秋把鱼竿。吾道多龃龉，吾生利盘桓。登山殊未倦，饮水聊尽驩。精灵莫相笑，此意乐且盘。小言望小利，载在礼经中。遂有鹰犬辈，拔剑各争功。一出定万乘，去若冥冥鸿。寂寂千古下，孰继采芝翁。
四皓庙·其一
作者：王禹称
朝代：宋
体裁：古风

秦皇焚旧典，汉祖溺儒冠。万民在涂炭，四老方宴安。白云且高卧，紫芝非素餐。南山正优游，东朝忽艰难。高步揖万乘，拂衣归重峦。飞鸿自冥冥，束帛徒戋戋。古庙对山开，清风向人寒。更无隐遁士，空有宾客官。况我谪宦来，尘迹污祠坛。朝衣惭蕙带，佩玉愧纫兰。或依阶下树，陶暑解马鞍。或借庙前水，乘秋把鱼竿。吾道多龃龉，吾生利盘桓。登山殊未倦，饮水聊尽驩。精灵莫相笑，此意乐且盘。
四皓庙二首
作者：王禹称
朝代：宋
体裁：古风

小言望小利，载在礼经中。遂有鹰犬辈，拔剑各争功。一出定万乘，去若冥冥鸿。寂寂千古下，孰继采芝翁。
回襄阳周奉礼同年因题纸尾
作者：王禹称
朝代：宋
体裁：七言律诗

武关西畔路巉岩，两月劳君寄两缄。镜里想添新白发，箧中犹贮旧青衫。扶头酒好无辞醉，缩项鱼多且放馋。譬似元和张太祝，十年不改旧官衔。
堂前井
作者：王禹称
朝代：宋
体裁：五言律诗

公署在山上，凿泉深且清。一杯水溜满，六月火云生。利物诚堪拜，投钱恶近名。饮之何以报，官况与诗情。
夏云
作者：王禹称
朝代：宋
体裁：七言绝句

嵯峨高锁夕阳红，斜入吟窗秀色浓。六里青山长满眼，不劳云片学奇峰。
夜长
作者：王禹称
朝代：宋
体裁：七言律诗

后楼前閤互严更，年鬓侵人睡渐轻。病眼已甘书册废，愁肠犹取酒杯倾。风摇纸帐灯花碎，月照铜壶漏水清。吟尽旧诗犹展转，百回移枕未天明。
太一宫祭回马上偶作寄韩德纯道士
作者：王禹称
朝代：宋
体裁：古风

去年暨今夏，承诏祠天神。昔当摇落时，宫叶红纷纷。此来芳春暮，宫草青蓁蓁。三日奉斋洁，百骸祛垢氛。御署致恭虔，天香何絪缊。监祀黄门郎，摄官紫微臣。松枝拂剑佩，树影光搢绅。灯烛晃白昼，香花蔼清芬。金殿礼神仙，瑶坛醮星辰。至诚不为己，玄鉴当福仁。质明祀事毕，复命趋紫宸。扬鞭入村落，缓辔聊逡巡。麦田少时雨，蚕月无閒人。自惭怀禄仕，蠹此力穑民。又抛三洞趣，来入九衢尘。不如韩道士，长此养天真。
太宗皇帝挽歌
作者：王禹称
朝代：宋

卜世知无极，上仙安可寻。祝尧违众望，传启合天心。陵柏萧骚韵，阶茅寂寞阴。何人开殿閤，尘暗九弦琴。舜化无偏党，尧年欠耄期。世间人自哭，天上事难知。终让东封礼，遂成南狩悲。金銮旧学士，头白涕涟洏。日到虞泉落，天从杞国崩。去年寿宁节，今夕永熙陵。薤露悲风起，松阡苦雾凝。龙髯攀不及，千古恨难胜。
太宗皇帝挽歌·其一
作者：王禹称
朝代：宋
体裁：五言律诗

卜世知无极，上仙安可寻。祝尧违众望，传启合天心。陵柏萧骚韵，阶茅寂寞阴。何人开殿閤，尘暗九弦琴。
太宗皇帝挽歌·其三
作者：王禹称
朝代：宋
体裁：五言律诗

日到虞泉落，天从杞国崩。去年寿宁节，今夕永熙陵。薤露悲风起，松阡苦雾凝。龙髯攀不及，千古恨难胜。
太宗皇帝挽歌·其二
作者：王禹称
朝代：宋
体裁：五言律诗

舜化无偏党，尧年欠耄期。世间人自哭，天上事难知。终让东封礼，遂成南狩悲。金銮旧学士，头白涕涟洏。
太师中书令魏国公册赠尚书令追封真定王赵挽歌
作者：王禹称
朝代：宋

玄象中台坼，皇家上相薨。大功铭玉铉，密事在金縢。无复同鱼水，空嗟失股肱。若言丰沛旧，陪葬近长陵。经纬千年业，陶镕万物功。藩垣龙节在，禁掖凤池空。卤簿蒙寒雨，铭旌飏晓风。太常草仪注，全似葬周公。重位经三入，高年过七旬。有言皆为国，无日不忧民。温树萧萧影，甘棠漠漠春。遥知神德庙，配飨更何人。国丧三台首，家藏五庙尊。纪功谁秉笔，册赠帝临轩。盛德留千古，贞魂闭九原。皇情弥轸悼，天柱折昆崙。麟丧虚灵囿，凤衰空帝梧。陶镕存庶汇，霖雨润寰区。旧疏同伊训，遗章入禹谟。九原何所恨，犹未灭匈奴。空留遗像在凌烟，谁继堂堂命世贤。将相位高三十载，风云道合一千年。霖收傅说岩前雨，石陨娲皇补后天。见说吾君举哀处，重瞳挥洒泪潺湲。君恩虽听罢居留，官拜维师命更优。异物忽随黄石葬，晚年终负赤松游。凭谁借箸论归马，无复停车问喘牛。唯有功名书信史，肯同尘土一时休。曾拜四章辞相府，又陈三表罢留司。朝廷年德刘仁轨，终始功名郭子仪。印锁黄金尘暗澹，堂闲绿野草离披。吾君若念先朝旧，应似文贞御制碑。忍听咚咚窆鼓声，笳箫呜咽暮云凝。勋劳自合同萧相，谥法还须比魏徵。晓月暗垂丹旐露，夜风轻触穗帷灯。三川父老知何限，尽逐灵輀泪满膺。元老令终归葬日，有司重奏辍朝时。骈罗卤簿三公礼，告赴同盟五月期。何处更求廊庙器，是谁重作帝王师。商山副使偏垂泪，未报当年国士知。
太师中书令魏国公册赠尚书令追封真定王赵挽歌·其一
作者：王禹称
朝代：宋
体裁：五言律诗

玄象中台坼，皇家上相薨。大功铭玉铉，密事在金縢。无复同鱼水，空嗟失股肱。若言丰沛旧，陪葬近长陵。
太师中书令魏国公册赠尚书令追封真定王赵挽歌·其七
作者：王禹称
朝代：宋
体裁：七言律诗

君恩虽听罢居留，官拜维师命更优。异物忽随黄石葬，晚年终负赤松游。凭谁借箸论归马，无复停车问喘牛。唯有功名书信史，肯同尘土一时休。
太师中书令魏国公册赠尚书令追封真定王赵挽歌·其三
作者：王禹称
朝代：宋
体裁：五言律诗

重位经三入，高年过七旬。有言皆为国，无日不忧民。温树萧萧影，甘棠漠漠春。遥知神德庙，配飨更何人。
太师中书令魏国公册赠尚书令追封真定王赵挽歌·其九
作者：王禹称
朝代：宋

忍听咚咚窆鼓声，笳箫呜咽暮云凝。勋劳自合同萧相，谥法还须比魏徵。晓月暗垂丹旐露，夜风轻触穗帷灯。三川父老知何限，尽逐灵輀泪满膺。
太师中书令魏国公册赠尚书令追封真定王赵挽歌·其二
作者：王禹称
朝代：宋
体裁：五言律诗

经纬千年业，陶镕万物功。藩垣龙节在，禁掖凤池空。卤簿蒙寒雨，铭旌飏晓风。太常草仪注，全似葬周公。
太师中书令魏国公册赠尚书令追封真定王赵挽歌·其五
作者：王禹称
朝代：宋
体裁：五言律诗

麟丧虚灵囿，凤衰空帝梧。陶镕存庶汇，霖雨润寰区。旧疏同伊训，遗章入禹谟。九原何所恨，犹未灭匈奴。
太师中书令魏国公册赠尚书令追封真定王赵挽歌·其八
作者：王禹称
朝代：宋
体裁：七言律诗

曾拜四章辞相府，又陈三表罢留司。朝廷年德刘仁轨，终始功名郭子仪。印锁黄金尘暗澹，堂闲绿野草离披。吾君若念先朝旧，应似文贞御制碑。
太师中书令魏国公册赠尚书令追封真定王赵挽歌·其六
作者：王禹称
朝代：宋
体裁：七言律诗

空留遗像在凌烟，谁继堂堂命世贤。将相位高三十载，风云道合一千年。霖收傅说岩前雨，石陨娲皇补后天。见说吾君举哀处，重瞳挥洒泪潺湲。
太师中书令魏国公册赠尚书令追封真定王赵挽歌·其十
作者：王禹称
朝代：宋
体裁：七言律诗

元老令终归葬日，有司重奏辍朝时。骈罗卤簿三公礼，告赴同盟五月期。何处更求廊庙器，是谁重作帝王师。商山副使偏垂泪，未报当年国士知。
太师中书令魏国公册赠尚书令追封真定王赵挽歌·其四
作者：王禹称
朝代：宋
体裁：五言律诗

国丧三台首，家藏五庙尊。纪功谁秉笔，册赠帝临轩。盛德留千古，贞魂闭九原。皇情弥轸悼，天柱折昆崙。
宁公新拜首座因赠
作者：王禹称
朝代：宋
体裁：五言律诗

著书新奏御，优诏及禅扉。首座名虽贵，家山老未归。磬声寒绕枕，塔影静侵衣。终忆西湖上，秋风白鸟飞。
官成武主簿作五首
作者：王禹称
朝代：宋

释褐来成武，始知为政难。每签逃户状，羞作字人官。冷砌莓苔遍，荒城草木寒。宦情销已矣，时梦钓鱼滩。释褐来成武，徒劳自感伤。位卑松在涧，俸薄叶经霜。径拥寒莎绿，门横古木苍。冠缨尘已满，未敢濯沧浪。释褐来成武，经春自愧多。晨炊犹接续，时雨未滂沱。拂榻惊巢燕，陈书起蛰蛾。惠民无政术，尸禄竟如何。释褐来成武，閒思应举时。投人天下遍，瘦马雪中骑。秋卷何年中，春愁到处随。如今名已遂，争敢话官卑。释褐来成武，携家别故乡。北堂微禄及，南亩旧田荒。篱菊飞秋蝶，庭莎叫夜螀。无人慰孤寂，窗月自凄凉。
官成武主簿作五首·其一
作者：王禹称
朝代：宋
体裁：五言律诗

释褐来成武，始知为政难。每签逃户状，羞作字人官。冷砌莓苔遍，荒城草木寒。宦情销已矣，时梦钓鱼滩。
官成武主簿作五首·其三
作者：王禹称
朝代：宋
体裁：五言律诗

释褐来成武，经春自愧多。晨炊犹接续，时雨未滂沱。拂榻惊巢燕，陈书起蛰蛾。惠民无政术，尸禄竟如何。
官成武主簿作五首·其二
作者：王禹称
朝代：宋
体裁：五言律诗

释褐来成武，徒劳自感伤。位卑松在涧，俸薄叶经霜。径拥寒莎绿，门横古木苍。冠缨尘已满，未敢濯沧浪。
官成武主簿作五首·其五
作者：王禹称
朝代：宋
体裁：五言律诗

释褐来成武，携家别故乡。北堂微禄及，南亩旧田荒。篱菊飞秋蝶，庭莎叫夜螀。无人慰孤寂，窗月自凄凉。
官成武主簿作五首·其四
作者：王禹称
朝代：宋
体裁：五言律诗

释褐来成武，閒思应举时。投人天下遍，瘦马雪中骑。秋卷何年中，春愁到处随。如今名已遂，争敢话官卑。
官舍书怀呈罗思纯
作者：王禹称
朝代：宋
体裁：七言律诗

同年事分几般同，墨绶逶迤一郡中。仙桂并枝攀月魄，县花交影笑春风。分莎种就寻僧径，借竹编成养鹤笼。公暇不妨闲唱和，免教来往递诗筒。
官舍书怀呈郡守
作者：王禹称
朝代：宋
体裁：七言律诗

年来潘令鬓初凋，瘦马青衫耻下僚。药债渐多医宿疾，宦情犹切恋明朝。空江梅雨添幽郁，古县槐花锁寂寥。赖有郡侯知己在，每怜憔悴贳金貂。
官舍偶题
作者：王禹称
朝代：宋
体裁：五言律诗

俸钱随月尽，公务逐时生。白发多悲感，皇华倦送迎。奉身无实事，困我为虚名。会向沧浪上，秋风自濯缨。
官舍竹
作者：王禹称
朝代：宋
体裁：七言律诗

谁种萧萧数百竿，伴吟偏称作闲官。不随夭艳争春色，独守孤贞待岁寒。声拂琴床生雅趣，影侵棋局助清欢。明年纵便量移去，犹得今冬雪里看。
官酝
作者：王禹称
朝代：宋
体裁：古风

为郡得官酝，月给盈三斛。地僻少使车，时清罕留狱。老大复迁谪，吾怀颇幽独。婵娟楼上月，烂漫池边菊。东院与西亭，翛翛风弄竹。对此不开樽，骚人应恸哭。独酌入醉乡，陶然瞑双目。醒来成浩叹，胡为事口腹。彝酒书垂诫，群饮圣所戮。汉文亦禁酒，患在糜人谷。自从孝武来，用度常不足。榷酤夺人利，取钱入官屋。古今事相倍，帝皇道难复。吾无奈尔何，更尽杯中渌。
宫漏出花迟诗
作者：王禹称
朝代：宋
体裁：五言排律

丹禁迟迟漏，深宫灼灼花。繁枝开正满，清韵出何赊。静拂红英密，微穿翠叶斜。依稀惊宿蝶，冷落动晨鸦。细逐香离槛，轻翻露滴沙。愿当直仙署，铃索共交加。
寄丰阳喻长官
作者：王禹称
朝代：宋
体裁：七言律诗

七十年华鬓未霜，道情偏称宰丰阳。早衙请印无仇览，夜榻围棋祇孟光。庭户万重岚气润，盘餐数饤药苗香。犹言彭泽终归去，门柳青青槛菊黄。
寄主客安员外十韵
作者：王禹称
朝代：宋
体裁：五言排律

罢郡归兰省，还愁到帝乡。趋朝骑瘦马，赁宅住闲坊。命服纡春草，吟髭镊夜霜。有心忆云水，无语狎班行。药债经年欠，文编满箧藏。教儿诵诗赋，倩客卖囊装。寻寺谁同步，留僧自拂床。举公投卷轴，时相觅文章。穷达君虽了，沉沦我亦伤。何当升大用，吾道始辉光。
寄冯舍人
作者：王禹称
朝代：宋
体裁：七言律诗

转轮争合滞才华，急诏重乘上汉查。继我已吟红药树，劝君曾赋海棠花。词随健笔光纶诰，诗落成都灿绮霞。应笑同时东观客，商于憔悴似长沙。
寄商州冯十八仲咸同年
作者：王禹称
朝代：宋
体裁：七言律诗

迁客秋来捧诏还，故人多怪鬓毛斑。重为东掖垣中士，犹梦西晖亭下山。静算宦途皆是命，老思身计不如闲。何时相约同归隐，水竹萧萧并掩关。
寄宁陵陈长官
作者：王禹称
朝代：宋
体裁：五言律诗

吏隐宁陵县，琴堂枕古河。家山隔江远，风雨过船多。假日亲寻药，公庭自种莎。相逢如旧识，执手动劳歌。
寄杭州西湖昭庆寺华严社主省常上人
作者：王禹称
朝代：宋
体裁：七言律诗

梦幻吾身是偶然，劳生四十又三年。任誇西掖吟红药，何似东林种白莲。入定雪龛灯焰直，讲经霜殿磬声圆。谪官不得馀杭郡，空寄高僧结社篇。
寄毗陵刘博士
作者：王禹称
朝代：宋
体裁：七言律诗

毗陵古郡接江堧，赴任琴书共一船。下岸且寻甘露寺，到城先问惠山泉。秋蟾吐槛供吟兴，野鹤偎床伴醉眠。官散道孤诗格老，算应双鬓更皤然。
寄汶阳田告处士
作者：王禹称
朝代：宋
体裁：七言律诗

汶水年来涨绿波，先生居此兴如何。门连别浦闲垂饵，宅枕平沙好种莎。治水共谁言鲧禹，著书空自继丘轲。可怜垂白无人问，却伴渔翁著钓蓑。
寄海州副使田舍人
作者：王禹称
朝代：宋
体裁：七言律诗

系即匏瓜转即蓬，可怜踪迹与君同。眼前有酒长须醉，身外除诗尽是空。闲采紫芝饥可疗，欲浮沧海道应穷。声名官职相磨折，休忆西垣药树红。
寄潘处士
作者：王禹称
朝代：宋
体裁：七言律诗

卖药先生白布衣，书来方信在京师。减君炉里烧丹术，助我山中买酒资。闲似野云终不仕，闭如笼鹤已多时。飘飘又去黄河北，更负中条几首诗。
寄潘阆处士
作者：王禹称
朝代：宋
体裁：七言律诗

烂醉狂歌出上都，秋风时节忆鲈鱼。江城卖药长将鹤，古寺看碑不下驴。一片野心云出岫，几茎吟发雪侵梳。算应冷笑文场客，岁岁求人荐子虚。
寄状元孙学士
作者：王禹称
朝代：宋
体裁：七言律诗

久居台阁多忧畏，欲荐贤才涉比周。灰死寸心甘不动，雪侵双鬓未能休。封章事寝空腾谤，制诰词荒益自羞。唯爱君家棣华榜，登科记上并龙头。
寄献仆射相公
作者：王禹称
朝代：宋

三朝文匠百僚师，再秉洪钧七政齐。一道白麻来玉署，两条红烛上沙堤。池波尚浴当时凤，省树犹存旧日鸡。炉冶正开无弃物，应怜折剑在尘泥。圣君宵旰念生民，重命甘盘秉国钧。引马但传三刻漏，喘牛休问四时春。羹和旧鼎黄金铉，雪压新堤白玉尘。应念前年献诗客，谪官无俸不胜贫。
寄献仆射相公·其一
作者：王禹称
朝代：宋
体裁：七言律诗

三朝文匠百僚师，再秉洪钧七政齐。一道白麻来玉署，两条红烛上沙堤。池波尚浴当时凤，省树犹存旧日鸡。炉冶正开无弃物，应怜折剑在尘泥。
寄献仆射相公·其二
作者：王禹称
朝代：宋
体裁：七言律诗

圣君宵旰念生民，重命甘盘秉国钧。引马但传三刻漏，喘牛休问四时春。羹和旧鼎黄金铉，雪压新堤白玉尘。应念前年献诗客，谪官无俸不胜贫。
寄献润州赵舍人
作者：王禹称
朝代：宋

南徐城古树苍苍，衙府楼台尽枕江。甘露钟声清醉榻，海门山色滴吟窗。直庐久负题红叶，出镇何妨拥碧幢。闻说秋来自高尚，道装筇竹鹤成双。记言彩笔罢摛华，郡阁高闲似道家。琴院坐听江寺磬，郡楼吟见海山霞。春园遗母亲烧笋，夜榻留僧自煮茶。应笑陶潜未归去，折腰奔走在泥沙。
寄献润州赵舍人·其一
作者：王禹称
朝代：宋
体裁：七言律诗

南徐城古树苍苍，衙府楼台尽枕江。甘露钟声清醉榻，海门山色滴吟窗。直庐久负题红叶，出镇何妨拥碧幢。闻说秋来自高尚，道装筇竹鹤成双。
寄献润州赵舍人·其二
作者：王禹称
朝代：宋
体裁：七言律诗

记言彩笔罢摛华，郡阁高闲似道家。琴院坐听江寺磬，郡楼吟见海山霞。春园遗母亲烧笋，夜榻留僧自煮茶。应笑陶潜未归去，折腰奔走在泥沙。
寄献翰林宋舍人
作者：王禹称
朝代：宋
体裁：七言律诗

金鼎盐梅偶未和，位高犹说野情多。宫墙月上开琴匣，道院风清响药罗。留客旋烧含露笋，倩僧教种耐霜莎。孤寒知有为霖望，未忍江头钓渌波。
寄献鄜州行军司马宋侍郎
作者：王禹称
朝代：宋
体裁：古风

钜贤如木铎，一振声盖代。丈人文曲星，谴谪落下界。辞源发昆崙，意尽若到海。昔在神德朝，少秀负文彩。擢第应制举，召试拂华盖。醉挥拔萃判，一字不复改。传写遍都下，纸贵无可买。一命佐著作，芸阁垂缨佩。歌诗数千首，人口炙与鲙。志大轻俸钱，痛饮负酒债。庸蜀既即叙，出命玉津宰。题柱薄长卿，铭阁笑张载。锦水清见发，峨嵋绿于黛。物华曾不负，诗酒聊自待。旨甘岂择禄，印绶久不解。陶潜腰任折，莱子衣有彩。蹉跎历四邑，尘土不可摆。吾皇在藩邸，闻名四聪骇。即位未浃旬，独许延英对。相见恨已晚，欣然契嘉会。谏官聊假道，紫微遽真拜。制诰复西汉，碑板揭东岱。金銮赴夜召，顾问及远大。白麻几千纸，意出元白外。荐贤恐不及，诱善曾无怠。当朝自独步，晚节亦泛爱。有别乐闻韶，无讥诗自郐。贱子在广场，知见殊流辈。进士数且千，驰鹜称俊迈。人人握灵蛇，许我珠无颣。超拔冠多士，权贵不得碍。御前中科第，阁下备寮寀。讵惟师硕德，常许接佳话。国朝大手笔，日夕期鼎鼐。胸中泰山云，舒卷何霮䨴。言下傅岩雨，蓄缩未霶霈。吾道遂难行，一旦同得罪。典午信冗散，贰车更狼狈。商于甚僻陋，鄜畤近山塞。共月踰千里，便风无一介。何当遂乘桴，侍坐浮渤澥。大笑引淳风，樽前一长噫。今兹当委顺，自昔无芥虿。投诗助醉吟，入室生徒在。
寄田舍人
作者：王禹称
朝代：宋
体裁：七言律诗

出处升沉不足悲，羡君操履是男儿。左迁郡印辞纶阁，直谏书囊在殿帷。未有佥谐徵贾谊，可无章疏雪微之。朝行孤立知音少，闲步苍苔一泪垂。
寄砀山主簿朱九龄
作者：王禹称
朝代：宋
体裁：七言律诗

闲思蓬岛会群仙，二百同年最少年。利市襕衫抛白纻，风流名纸写红笺。歌楼夜宴停银烛，柳巷春泥污锦鞯。今日折腰尘土里，共君追想好凄然。
寄秀州冯十八礼丞同年
作者：王禹称
朝代：宋
体裁：七言律诗

君从婺女典嘉兴，我自滁阳到广陵。同被雪霜侵两鬓，独嗟官职是三丞。郡斋新养华亭鹤，乡信时逢建业僧。愿作入朝西道主，只看黄霸诏书徵。
寄赞宁上人
作者：王禹称
朝代：宋
体裁：七言律诗

支公兼有董狐才，史传修成乙夜开。天子远酬丹诏去，高僧不出白云来。眉毫久别应垂雪，心印休传本似灰。若念重瞳欲相见，未妨西上一浮杯。
寄郓城萧处士
作者：王禹称
朝代：宋
体裁：七言律诗

收藏家谱恐人寻，雨笠烟蓑自称心。夜踏月华三径小，晓耕秋色一犁深。庭园纵窄犹栽药，活计虽贫不卖琴。应笑区区未名客，九衢尘土满衣襟。
寄金乡张赞善
作者：王禹称
朝代：宋
体裁：七言律诗

年少辞荣自古稀，朝衣不著著斑衣。北堂侍膳侵星起，南亩催耕冒雨归。种竹野塘春笋脆，采兰幽涧露牙肥。伊予自是徒劳者，未得同寻旧钓矶。
寄陕府通判孙状元兼简令弟秀才
作者：王禹称
朝代：宋
体裁：七言律诗

商山留滞再经年，咫尺无由见状元。会赦未教归北阙，高歌应合遇东园。寸心谩道如弦直，两鬓难禁似雪繁。兄弟相知情未改，著书呼取屈原魂。
寄题义门胡氏华林书院
作者：王禹称
朝代：宋
体裁：七言律诗

水阁山斋架碧虚，亭亭华表映门闾。力田岁取千箱稻，好事家藏万卷书。旋对杯盘烧野笋，别开池沼养溪鱼。吾生未有林泉计，空愧妨贤卧直庐。
寄题洛南秦供奉新楼
作者：王禹称
朝代：宋
体裁：五言排律

多羡新楼上，公馀写望闲。数峰迷华岳，一面是商山。棋暗幽云过，檐喧宿鸟还。万重苍翠里，百尺泬寥间。岚破分樵径，沙明认钓湾。望秦晴矗矗，清洛夜潺潺。平远长安道，微茫函谷关。吟哦生古意，图画寄朝班。何日随高步，乘秋豁病颜。销忧吾祖事，会待共跻攀。
寄题陕府南溪兼简孙何兄弟
作者：王禹称
朝代：宋
体裁：古风

申湖在陕服，自昔名所重。许昌遗唐律，人口尚传诵。旧迹固蓁莽，胜概犹出众。前年谪商于，过此方忧恐。无暇濯溪泉，恻恻心甚痛。量移还恩宥，方寸稍放纵。故人孙汉公，勤恳事迎送。柅车得三宿，延我入溪洞。春残尚有蝶，夏首始见蝀。朱樱实颇繁，黄鸟声亦哢。地幽接府署，亭高瞰村垄。萦砌水逶迤，入檐山巃嵷。鲤翻自跃金，蜗曳烧馀汞。石危君子介，昏乱小人勇。虚凉集鸥鹭，爽垲无蚊蠓。芰叶巧如剪，萍根密非种。径苔自斑驳，岸草互蓊菶。官酝绿开瓶，时果青出笼。醉中猛别后，依约似一梦。唯愁当要路，时复栖阘茸。解梁虽近山，硗埆费耕墥。常风有盬南，日夕尘塕埲。云泉既辽远，草树非秀耸。况兹炎蒸月，絷缚何所动。缅怀八龙会，南溪与谁共。棣萼本多才，甘棠应少讼。枕簟与琴书，鸰原聊自奉。篇章取李杜，讲贯本姬孔。古文阅韩柳，特策开晁董。清吹席上来，当暑闭冰冻。菱脆擘琼枝，瓜甘浮蜜筒。气秋绿筱战，露晓圆荷捧。照湖小贺监，溪堂轻马总。此景且不同，此怀可长恸。平生好泉石，况复官散冗。近闻田紫微，涟水许就俸。援例苟得请，申湖当入用。终老占溪居，卧看秋泉涌。
寄鱼台主簿傅翱
作者：王禹称
朝代：宋
体裁：七言律诗

健羡鱼台景最奇，鲍参军到语多时。波平绿野悬鱼网，木脱空城露酒旗。锦掷鲜鳞红拨剌，雪翘寒鹭白䙰褷。仍誇县尹风骚客，应有秋来唱和诗。
寒食
作者：王禹称
朝代：宋
体裁：七言律诗

今年寒食在商山，山里风光亦可怜。稚子就花拈蛱蝶，人家依树系鞦韆。郊原晓绿初经雨，巷陌春阴乍禁烟。副使官闲莫惆怅，酒钱犹有撰碑钱。
寒食
作者：王禹称
朝代：宋
体裁：五言律诗

寒食江都郡，青旗卖楚醪。楼台藏绿柳，篱落露红桃。妓女穿轻屐，笙歌泛小舠。史君慵不出，愁坐读离骚。
寒食出城马上偶作
作者：王禹称
朝代：宋
体裁：七言律诗

欲报君亲与愿违，今年寒食任芳菲。八音遏密因山后，双泪滂沱拜墓归。艳冶桃花迎马笑，轻狂榆荚扑人飞。宦途时态更谙尽，犹愧妨贤直紫微。
寓直偶题
作者：王禹称
朝代：宋
体裁：七言律诗

两朝书命愧无才，谩逐词臣侍玉阶。病似相如多避事，拙于方朔少诙谐。命奇只合先休退，道在何妨更卷怀。白首犹期议封禅，一随銮辂见燔柴。
对酒吟
作者：王禹称
朝代：宋
体裁：古风

劝君莫把青铜照，一瞬浮生何足道。麻姑又采东海桑，阆苑宫中养蚕老。任是唐虞与姬孔，萧萧寒草埋孤冢。我恐自古贤愚骨，叠过北邙高突兀。少年对酒且为娱，几日樽前垂白发。安得沧溟尽为酒，滔滔倾入愁人口。从他一醉千百年，六辔苍龙任奔走。男儿得志升青云，须教利泽施于民。穷来高枕卧白屋，蕙带藜羹还自足。功名富贵不由人，休学唐衢放声哭。
对雪
作者：王禹称
朝代：宋
体裁：古风

帝乡岁云暮，衡门昼长闭。五日免常参，三馆无公事。读书夜卧迟，多成日高睡。睡起毛骨寒，窗牖琼花坠。披衣出户看，飘飘满天地。岂敢患贫居，聊将贺丰岁。月俸虽无馀，晨炊且相继。薪刍未阙供，酒肴亦能备。数杯奉亲老，一酌均兄弟。妻子不饥寒，相聚歌时瑞。因思河朔民，输税供边鄙。车重数十斛，路遥几百里。羸蹄冻不行，死辙冰难曳。夜来何处宿，阒寂荒陂里。又思边塞兵，荷戈禦胡骑。城上卓旌旗，楼中望烽燧。弓劲添气力，甲寒侵骨髓。今日何处行，牢落穷沙际。自念亦何人，偷安得如是。深为苍生蠹，仍尸谏官位。謇谔无一言，岂得为直士。褒贬无一词，岂得为良史。不耕一亩田，不持一只矢。多惭富人术，且乏安边议。空作对雪吟，勤勤谢知己。
对雪感怀呈翟使君冯中允同年
作者：王禹称
朝代：宋
体裁：五言排律

岁暮山城雪，民和岁有秋。深闻五裤咏，聊减贰车愁。凌乱藏溪寺，霏微洒郡楼。冻宜粘酒旆，香好试茶瓯。逐吹殊无定，连宵势未休。仙娥低粉面，熊耳压峰头。树老花重发，川长缟不收。平沉采芝洞，深锁避贤邮。麋鹿全迷径，鹰鹯不下鞲。夜村埋古屋，丹水咽寒流。上洛城中客，梁园日下州。前年直纶阁，腊月奉宸游。六出寒光乱，重瞳喜气浮。催班临秘殿，称贺拱凝旒。漠漠笼天仗，轻轻落御沟。瑶池同皎洁，珠箔助飕飗。民有丰年望，君无旰食忧。佩垂延喜玉，服曜吉光裘。鸡树令开宴，鸳行许命俦。千钟方滟滟，三爵未油油。举白朱颜凝，飞文彩笔抽。传宣须尽醉，御札遣冥搜。晚出苍龙阙，骄驰紫燕骝。自惭生草泽，人指在蓬丘。薄命诚非据，清途不久留。左迁来僻郡，对景忆瀛洲。谪宦谁还往，贫家自献酬。敢言无俸禄，且喜润田畴。凤阁名虽黜，貂冠命亦优。山中甘散秩，膝下奉晨羞。默默惟思过，陶陶亦自由。摇头咏诗什，合眼入衾裯。祇恨方于枘，何尝曲似钩。讵能悲鵩鸟，早合畏牺牛。玉冷期三爇，兰香任一莸。梦中非蛱蝶，世上本蜉蝣。祸福如亡马，机关喻狎鸥。甘贫慕原宪，齐物学庄周。尚赖迁莺侣，旁依建隼侯。愿随商洛叟，击壤颂皇猷。
对雪示嘉祐
作者：王禹称
朝代：宋
体裁：古风

去年看雪在商州，使君命我山寺头。峰峦草树六百里，饥鼯冻鸟声啾啾。山城穷陋无妓乐，何以销得骚人愁。抱瓶自泻不待劝，乘兴一引连十瓯。晚归上马颇自适，狂吟醉舞夜不休。今年看雪在帝里，瑶台琼树佳气浮。朝回揽辔聊四望，移下五城十二楼。樽中有酒翻不饮，郁郁不快非怨尤。吾儿娇騃未晓事，问我胡不私献酬。因令把笔写我意，为渠吟作雪中讴。昔为副使不理事，待罪且免忧人忧。今为谏官非冗长，拾遗三馆俸入优。秋来连澍百日雨，禾黍漂溺多不收。如今行潦占南亩，农夫失望无来麰。尔看门外饥饿者，往往僵殕填渠沟。峨冠旅进又旅退，曾无一事裨皇猷。俸钱一月数家赋，朝衣一袭几人裘。安边不学赵充国，富民不作田千秋。胡为碌碌事文笔，歌时颂圣如俳优。一家衣食仰在我，纵得饱暖如狗偷。况我眼昏头渐白，安能隐几勤校雠。何时提汝归田去，卖马可易数只牛。深耕浅种苟自给，藜羹豆粥充饥喉。黍畦锄理学元亮，瓜田浇灌师秦侯。素餐免作疲人蠹，开卷免对古人羞。未行此志吾戚戚，对酒不饮抑有由。斯言不敢向人道，语尔小子为贻谋。
寿孙三日
作者：王禹称
朝代：宋
体裁：五言律诗

经年病不饮，此日一开樽。鉴里休嫌老，怀中已抱孙。红绷裁锦段，香水浴银盆。他日归田去，相扶入荜门。
寿宁节祝圣寿
作者：王禹称
朝代：宋

待漏齐趋圣节筵，云开金阙上青天。平明引入长生殿，共祝尧云百万年。数声飞电响鸣鞘，香袅金炉映赭袍。王母亲承玉皇诏，年年今日进蟠桃。华胥国土何时见，兜率天宫底处开。尽说今年寿宁节，一齐移入帝城来。帘前可爱三冬日，阶下新抽七叶蓂。昨夜灵台因预奏，綵云高捧老人星。益算真君南斗高，还因圣节奏天曹。扶桑枯尽灵椿老，始放尧眉出寿毫。庄周浪说华封祝，汉帝虚传嵩岳声。争似寿宁嘉节日，千门万户愿长生。帝德由来动百神，年年圣节绝纤尘。万家喜气生和气，冬日翻疑一日春。祇为忧民感上玄，玉京今日集群仙。更教添注吾君寿，直过人皇万八千。汉主寿山称万岁，玄宗佳节号千秋。吾皇别享无疆福，百姓欢呼动九州。谪宦商于又解梁，二年不见赭袍光。重来班列虽疏远，祝寿情深泪数行。
寿宁节祝圣寿·其一
作者：王禹称
朝代：宋
体裁：七言绝句

待漏齐趋圣节筵，云开金阙上青天。平明引入长生殿，共祝尧云百万年。
寿宁节祝圣寿·其七
作者：王禹称
朝代：宋
体裁：七言绝句

帝德由来动百神，年年圣节绝纤尘。万家喜气生和气，冬日翻疑一日春。
寿宁节祝圣寿·其三
作者：王禹称
朝代：宋
体裁：七言绝句

华胥国土何时见，兜率天宫底处开。尽说今年寿宁节，一齐移入帝城来。
寿宁节祝圣寿·其九
作者：王禹称
朝代：宋
体裁：七言绝句

汉主寿山称万岁，玄宗佳节号千秋。吾皇别享无疆福，百姓欢呼动九州。
寿宁节祝圣寿·其二
作者：王禹称
朝代：宋
体裁：七言绝句

数声飞电响鸣鞘，香袅金炉映赭袍。王母亲承玉皇诏，年年今日进蟠桃。
寿宁节祝圣寿·其五
作者：王禹称
朝代：宋
体裁：七言绝句

益算真君南斗高，还因圣节奏天曹。扶桑枯尽灵椿老，始放尧眉出寿毫。
寿宁节祝圣寿·其八
作者：王禹称
朝代：宋
体裁：七言绝句

祇为忧民感上玄，玉京今日集群仙。更教添注吾君寿，直过人皇万八千。
寿宁节祝圣寿·其六
作者：王禹称
朝代：宋
体裁：七言绝句

庄周浪说华封祝，汉帝虚传嵩岳声。争似寿宁嘉节日，千门万户愿长生。
寿宁节祝圣寿·其十
作者：王禹称
朝代：宋
体裁：七言绝句

谪宦商于又解梁，二年不见赭袍光。重来班列虽疏远，祝寿情深泪数行。
寿宁节祝圣寿·其四
作者：王禹称
朝代：宋
体裁：七言绝句

帘前可爱三冬日，阶下新抽七叶蓂。昨夜灵台因预奏，綵云高捧老人星。
射弩
作者：王禹称
朝代：宋
体裁：古风

蹶张见旧史，强弩亦古官。如何壮夫事，今作儒者欢。罚郡在僻左，时清政多闲。戎装命宾侣，作此开愁颜。吴弩号健捷，仆夫为吾弯。正侯废已久，画纸为雕盘。日晕生几重，挂壁何团团。记筹鼓声急，中的酒量宽。诚非军旅事，亦有堵墙观。安得十万枝，长驱过桑乾。射彼老上庭，夺取燕脂山。不见一匈奴，直抵瀚海还。北方尽纳款，献寿天可汗。吾徒久不武，干禄为饥寒。所得才升㪷，龌龊在朝班。不如执戈士，意气登韩坛。笑拥白玉妓，醉驰黄金鞍。郎官一生俸，供尔数月间。儒将古所重，料兵如转丸。谁知戴章甫，终老弄辛酸。偶因儿戏为，痛念边事艰。临风自慷慨，素发冲儒冠。
将及陕郊先寄孙状元
作者：王禹称
朝代：宋
体裁：七言律诗

宦途漂荡似浮萍，又到棠阴邵伯城。亲老转添衰鬓白，妻儿犹免智囊生。状元馆谷如无倦，副使量移岂系程。吾道不拘官冷暖，唯君应合出郊迎。
将巡堤堰先寄高邮蒋知军
作者：王禹称
朝代：宋
体裁：七言律诗

二十年前在濮阳，宾筵留我共飞觞。当时进士衣如雪，今日郎官鬓有霜。吏役可堪巡堰埭，军城犹喜接封疆。能来界首相期否，堤上依依柳渐黄。
将赴单州和韦度支相送之什次韵
作者：王禹称
朝代：宋
体裁：七言律诗

就养求官动圣知，专城犹得近王畿。乡人竟指曾题柱，丘嫂应惭不下机。西掖罢批天子诏，北堂荣著老莱衣。邻封唱和如多暇，三载须成一集归。
山僧雨中送牡丹
作者：王禹称
朝代：宋
体裁：七言绝句

数枝香带雨霏霏，雨里携来叩竹扉。拟戴却休成怅望，御园曾插满头归。
岁暮偶书寄苏台旧僚友
作者：王禹称
朝代：宋
体裁：七言律诗

吴门吏隐过三年，何事陶潜捧诏还。步武已趋龙尾道，梦魂犹忆虎丘山。花开茂苑谁同醉，雪满梁园独掩关。会待他年求郡印，剑池重绕碧潺潺。
岁暮感怀
作者：王禹称
朝代：宋
体裁：七言律诗

岁暮山城放逐臣，老从霄汉委泥尘。公卿别后全无信，兄弟书来祇说贫。眼看青山休未得，鬓垂华发摘空频。文章气概成何事，沾惹虚名误此身。
岁暮感怀贻冯同年中允
作者：王禹称
朝代：宋

谪宦商于郡，闲门车马稀。尘侵书命笔，香散入朝衣。烧尽峰峦出，霜晴木叶飞。夜来天欲雪，寒梦不成归。岁暮客商山，谪居多昼眠。梦回红药树，身落紫微天。不得亲公事，如何望俸钱。荒城共谁语，除却访同年。谪居京信断，岁暮更凄凉。郡僻青山合，官闲白日长。烧烟侵寺舍，林雪照街坊。为有迁莺侣，诗情不敢忘。
岁暮感怀贻冯同年中允·其一
作者：王禹称
朝代：宋
体裁：五言律诗

谪宦商于郡，闲门车马稀。尘侵书命笔，香散入朝衣。烧尽峰峦出，霜晴木叶飞。夜来天欲雪，寒梦不成归。
岁暮感怀贻冯同年中允·其三
作者：王禹称
朝代：宋
体裁：五言律诗

谪居京信断，岁暮更凄凉。郡僻青山合，官闲白日长。烧烟侵寺舍，林雪照街坊。为有迁莺侣，诗情不敢忘。
岁暮感怀贻冯同年中允·其二
作者：王禹称
朝代：宋
体裁：五言律诗

岁暮客商山，谪居多昼眠。梦回红药树，身落紫微天。不得亲公事，如何望俸钱。荒城共谁语，除却访同年。
岁除日同年冯中允携觞见访因而沉醉病酒三日醒而偶题
作者：王禹称
朝代：宋
体裁：七言律诗

除夜浑疑便白头，携壶相劝醉方休。敢辞枕上三朝卧，且免灯前一夕愁。薄命我甘离凤阁，多才君亦滞龙楼。相逢不尽杯中物，何以支当寂寞州。
幕次闲吟
作者：王禹称
朝代：宋

二年憔悴咏江蓠，恩诏重教侍玉墀。寓直掖垣休入梦，常参幕次且吟诗。新文自负山中集，旧吏多惊鬓畔丝。莫道谏官无一事，犹胜闲卧解州时。禁漏迟迟待玉班，坐愁身计忽长叹。时清偶直千载运，头白重为八品官。乌帽半攲残月冷，马鞭慵执晓霜寒。君恩未报心犹壮，不敢思归七里滩。文章曾受帝褒称，幕次孤吟冷似冰。借马趁朝长后到，问人求米尽难凭。僮教罢药朝无酒，儿废看书夜绝灯。除却金章在腰下，其馀滋味一如僧。六里山中谪宦身，归来无路掌丝纶。阶前不见朱衣吏，堂上空辞白发亲。月入可堪茶作俸，雨多还怯桂为薪。懒求郡印缘何事，曾忝西垣侍从臣。江蓠吟尽鬓成霜，谪宦归来梦一场。每日祇窥丹凤案，被人犹唤紫微郎。斋宫独坐风翻幕，客舍闲吟叶满床。若是承明容再入，未曾荒废旧文章。
幕次闲吟·其一
作者：王禹称
朝代：宋
体裁：七言律诗

二年憔悴咏江蓠，恩诏重教侍玉墀。寓直掖垣休入梦，常参幕次且吟诗。新文自负山中集，旧吏多惊鬓畔丝。莫道谏官无一事，犹胜闲卧解州时。
幕次闲吟·其三
作者：王禹称
朝代：宋
体裁：七言律诗

文章曾受帝褒称，幕次孤吟冷似冰。借马趁朝长后到，问人求米尽难凭。僮教罢药朝无酒，儿废看书夜绝灯。除却金章在腰下，其馀滋味一如僧。
幕次闲吟·其二
作者：王禹称
朝代：宋
体裁：七言律诗

禁漏迟迟待玉班，坐愁身计忽长叹。时清偶直千载运，头白重为八品官。乌帽半攲残月冷，马鞭慵执晓霜寒。君恩未报心犹壮，不敢思归七里滩。
幕次闲吟·其五
作者：王禹称
朝代：宋
体裁：七言律诗

江蓠吟尽鬓成霜，谪宦归来梦一场。每日祇窥丹凤案，被人犹唤紫微郎。斋宫独坐风翻幕，客舍闲吟叶满床。若是承明容再入，未曾荒废旧文章。
幕次闲吟·其四
作者：王禹称
朝代：宋
体裁：七言律诗

六里山中谪宦身，归来无路掌丝纶。阶前不见朱衣吏，堂上空辞白发亲。月入可堪茶作俸，雨多还怯桂为薪。懒求郡印缘何事，曾忝西垣侍从臣。
应制皇帝亲试贡士歌
作者：王禹称
朝代：宋
体裁：古风

天王出震寰海清，奎星灿灿昭文明。诏令郡国贡多士，大张珠网罗群英。皇情孜孜终不倦，日斜犹御金銮殿。宫柳低笼三月烟，炉香飞入千人砚。麻衣皎皎光如雪，一一重瞳亲鉴别。孤寒得路荷君恩，聚首唯言尽臣节。小臣踪迹本尘泥，登科曾赋御前题。屈指方经五六载，如今已上青云梯。位列谏官无一语，自问将何报明主。应制非才但泪垂，强作登歌歌舜禹。
弊帷诗
作者：王禹称
朝代：宋
体裁：七言律诗

谪宦那堪叹弊帷，承明寓直数年骑。满阶红药曾嘶处，六里青山忽毙时。骏骨欲埋金价直，的颅犹爱雪离披。贰车谩道貂冠贵，从此徒行奉一麾。
张屯田弄璋三日略不会客戏题短什期以满月开筵
作者：王禹称
朝代：宋
体裁：七言律诗

布素相知二十年，喜君新咏弄璋篇。洗儿已过三朝会，屈客应须满月筵。桂子定为前进士，兰芽兼是小屯田。至时担酒移厨去，请办笙歌与管弦。
得昭文李学士书报以二绝
作者：王禹称
朝代：宋

谪居不敢咏江蓠，日永门闲何所为。为谢昭文李学士，劝教枕藉乐天诗。左宦寂寥惟上洛，穷愁依约似长沙。乐天诗什虽堪读，奈有春深迁客家。
得昭文李学士书报以二绝·其一
作者：王禹称
朝代：宋
体裁：七言绝句

谪居不敢咏江蓠，日永门闲何所为。为谢昭文李学士，劝教枕藉乐天诗。
得昭文李学士书报以二绝·其二
作者：王禹称
朝代：宋
体裁：七言绝句

左宦寂寥惟上洛，穷愁依约似长沙。乐天诗什虽堪读，奈有春深迁客家。
御书钱
作者：王禹称
朝代：宋
体裁：七言绝句

谪官无俸突无烟，惟拥琴书尽日眠。还有一般胜赵壹，囊中犹贮御书钱。
忆旧游寄致仕了倩寺丞
作者：王禹称
朝代：宋
体裁：诗

桥映家家柳，泾通处处莲。海山微出地，湖水远同天。草没潮泥上，沙明蟹火然。应随白太守，十只洞庭船。
怀贤诗·李兵部
作者：王禹称
朝代：宋
体裁：古风

有唐张曲江，盛名何炜晔。请诛安禄山，先觉不见纳。胡雏有反相，其事远相接。贤人何代无，旧史聊可猎。兵部事晋朝，文学中科甲。强臣方跋扈，朝士多恇怯。独持上方剑，愿斩奔鲸鬣。堂堂张彦泽，反势淩阊阖。拜章请显戮，直气不可压。三进叩玉墀，植笏立蓂荚。皇情弥慰抚，清问屡应答。终焉念小恩，曾不顾大业。高吟归去诗，潺湲泪承睫。旋踵即乱华，有同虞不腊。张公领铁马，朝市胡尘合。刺谒甚闲详，辞气殊不慑。虎狼不敢害，加礼为下榻。当年弃謇谔，异代居调燮。相位席不暖，帝泽安可洽。斯人既沦亡，此风亦萧飒。滑稽何足累，大节世已乏。安用学腐儒，矻矻守礼法。
怀贤诗·桑魏公
作者：王禹称
朝代：宋
体裁：古风

魏公王佐才，独力造晋室。挥手廓氛霾，放出扶桑日。感慨会风云，周旋居密勿。下民得具瞻，上帝赉良弼。沉沉帷幄谋，落落政事笔。品流遂甄别，法令颇齐一。跋敕朝据案，论兵夜造膝。多士若鸳鸿，官材咸有秩。诸侯如狼虎，请谒尽股栗。秉钧多事朝，绰绰有纪律。远将留侯比，近以赞皇匹。志在混车书，誓将阐儒术。皇天未厌乱，运去何飙欻。高祖厌寰区，少帝无始卒。老成既疏远，群小相亲昵。黩武兵渐骄，倒悬人不恤。和亲绝强虏，谋帅用悍卒。魏公在藩垣，上疏论得失。七事若丹青，辞切痛入骨。忠言殊不省，直道果见屈。铁马从北来，烟尘昼蓬勃。穹庐易市朝，左衽杂缨绂。主辱臣不死，囚缚自安逸。唯公独遇害，身殒名不没。惜乎英伟才，济世功未毕。一读晋朝史，遗恨空郁郁。子孙亦不振，天道难致诘。
怀贤诗·王枢密
作者：王禹称
朝代：宋
体裁：古风

西枢经纬才，慷慨遇真主。文学中甲科，风云参霸府。直躬在密勿，未始畏彊禦。凭案读古书，箕踞视太祖。泽欲浸生民，化将还邃古。拆寺遇武宗，排佛如韩愈。尽发群苾刍，使之艺禾黍。兵威遂强盛，人力不耗蠹。世宗征淮甸，委任当留务。马前拜侯伯，阶下列椹斧。叱咤气生风，将校汗如雨。手筑太平基，胼胝不辍杵。具瞻人有望，衰运时不与。修短天难忱，歼夺民何怙。恩深与小敛，抚椁甚悲沮。云亡复殄瘁，前哲非虚语。世岂乏贤良，才难具文武。历象过羲和，文章敌燕许。可能随众人，冥寞归尘土。子孙虽众多，必复事未睹。谁铭迁客诗，高揭王公墓。
急就章
作者：王禹称
朝代：宋
体裁：七言绝句

赐来三载锦囊盛，今日重看倍觉荣。元白当时皆谪宦，不闻将得御书行。
恭闻种山人表谢急徵不赴荣侍因成拙句仰纪高风
作者：王禹称
朝代：宋
体裁：七言律诗

未赴吾君凤诏徵，蒲轮何似板舆荣。自期物外长无事，谁觉人间已有名。饵朮肯尝钟鼎味，纫兰应笑佩环声。洛南迁客堪羞死，犹望量移近帝城。
惠山寺留题
作者：王禹称
朝代：宋
体裁：七言律诗

吟入惠山山下寺，古泉闲挹味何嘉。好抛此日陶潜米，学煮当年陆羽茶。犹负片心眠水石，略开尘眼识烟霞。劳生未了还东去，孤棹寒篷宿浪花。
感兴
作者：王禹称
朝代：宋
体裁：古风

吾尝入深山，溪谷寒且冱。杉桧颇凌云，岁月自朽蠹。般输目不见，何由用斤斧。东山大夫松，中岳金鸡树。秦政本独夫，则天乃淫妪。名号被常材，所幸因一顾。为木岂有命，偶然生要路。谁取涧底松，立作明堂柱。
感流亡
作者：王禹称
朝代：宋
体裁：古风

谪居岁云暮，晨起厨无烟。赖有可爱日，悬在南荣边。高舂已数丈，和暖如春天。门临商于路，有客憩檐前。老翁与病妪，头鬓皆皤然。呱呱三儿泣，茕茕一夫鳏。道粮无斗粟，路费无百钱。聚头未有食，颜色颇饥寒。试问何许人，答云家长安。去年关辅旱，逐熟入穰川。妇死埋异乡，客贫思故园。故园虽孔迩，秦岭隔蓝关。山深号六里，路峻名七盘。襁负且乞丐，冻馁复险艰。唯愁大雨雪，僵死山谷间。我闻斯人语，倚户独长叹。尔为流亡客，我为冗散官。左宦无俸禄，奉亲乏甘鲜。因思筮仕来，倏忽过十年。峨冠蠹黔首，旅进长素餐。文翰皆徒尔，放逐固宜然。家贫与亲老，睹翁聊自宽。
戏从丰阳喻长官觅笋
作者：王禹称
朝代：宋
体裁：七言绝句

春来春笋满丰阳，祇把盘餐劝孟光。犀角锦文虽可惜，也须分惠紫微郎。
戏和寿州曾秘丞黄黄诗
作者：王禹称
朝代：宋
体裁：七言律诗

黄黄真是小巫娥，买恐千金价不多。别母语娇空有泪，对人声颤未成歌。产从南国胜桃李，携去东山隐薜萝。滁上老郎无妓女，草玄读易拟如何。
戏赠嘉兴朱宰同年
作者：王禹称
朝代：宋
体裁：七言绝句

县前苏小旧荒坟，应作行云入梦频。犹胜白公尉盩厔，庭花刚唤作夫人。
戏题二章述滁州官况寄翰林旧同院
作者：王禹称
朝代：宋

要知滁上兴如何，养拙偷安幸亦多。小郡既无衣袄使，丰年兼有裤襦歌。公馀处处携山屐，官酝时时泛海螺。病眼白头唯醉睡，朝廷好事不闻他。要见滁州谪宦情，信缘随俗且营营。不誇两制词臣贵，多伴三班奉职行。楼堞倚空乘月上，樽罍有酒对山倾。升沉得丧何须问，况是浮生已半生。
戏题二章述滁州官况寄翰林旧同院·其一
作者：王禹称
朝代：宋
体裁：七言律诗

要知滁上兴如何，养拙偷安幸亦多。小郡既无衣袄使，丰年兼有裤襦歌。公馀处处携山屐，官酝时时泛海螺。病眼白头唯醉睡，朝廷好事不闻他。
戏题二章述滁州官况寄翰林旧同院·其二
作者：王禹称
朝代：宋
体裁：七言律诗

要见滁州谪宦情，信缘随俗且营营。不誇两制词臣贵，多伴三班奉职行。楼堞倚空乘月上，樽罍有酒对山倾。升沉得丧何须问，况是浮生已半生。
成武县作
作者：王禹称
朝代：宋
体裁：五言律诗

释褐来成武，初官且自强。位卑松在涧，俸薄叶经霜。雨菌生书案，饥禽啄印床。犹惊写秋卷，槐砌落花黄。
战城南
作者：王禹称
朝代：宋
体裁：乐府曲辞

边城草树春无花，秦骸汉骨埋黄沙。阵云凝著不肯散，胡雏夜夜空吹笳。我闻秦筑万里城，叠尸垒土愁云平。又闻汉发五道兵，祁连泽北誇横行。破除玺绶因胡亥，始知祸起萧墙内。耗蠹中原过太半，黄金买酎诸侯叛。直饶侵到木叶山，争似垂衣施庙算。大漠由来生丑虏，见日设拜尊中土。自古控御全在仁，何必穷兵兼黩武。战城南，年来春草何纤纤。穷荒近日恩信沾，寒岩冻岫青如蓝。方知中国有圣人，塞垣自尔除妖氛。河湟父老何忻忻，受降城外重耕耘。
扬州寒食赠屯田张员外成均吴博士同年殿省柳丞
作者：王禹称
朝代：宋
体裁：古风

前年寒食节，待诏直内庭。休假百官出，独掩深严扃。近侍不敢醉，赐酒空满瓶。闲就通中枕，时闻索上铃。思入无何乡，兀然欲忘形。去年寒食日，滁上忝专城。山歌喧里巷，春物媚池亭。永阳溪水渌，琅邪山色青。谪宦自消遣，不敢誇独醒。往往取官酝，时时对花倾。醉来念身世，翻使泪纵横。今年莅淮海，时节又清明。堆案有留事，听歌无欢声。胥徒费簿领，使客烦送迎。狴牢未空歇，堰埭劳修营。衰病力不支，懒慢性已成。虚花满双目，素发添几茎。酒肴略无味，妓乐固难听。谁言寒食下，终日取茶烹。屯田布素交，屈此关市征。昔年同应举，典衣飞巨觥。博士东观客，求官得步兵。况且丹陛前，同为出谷莺。殿丞尹我邑，桑梓复弟兄。吏隐掌鹾茗，终朝看道经。三贤宴会少，七夕休假并。何不策我马，废苑寻放萤。何不荡我舟，楼基访摘星。三春景欲尽，九曲波始平。居然逼吏役，顿此阻交情。老态厌春华，病身忧宿酲。如水若不改，藉糟亦胡宁。解印蓄素志，吟诗露丹诚。维扬非所爱，有便即归耕。
扬州池亭即事
作者：王禹称
朝代：宋
体裁：古风

冥心阅群动，亦各趋所安。胡为名利人，戚戚常鲜欢。吾生四十四，结佩呼郎官。掌言入纶阁，待诏直金銮。匪谓得禄少，所嗟行道难。前年谪滁上，忧畏双鬓残。赖有琅邪溪，时濯尘缨冠。朝佥徙淮海，任重力易殚。君恩讵可报，感激涕汍澜。民瘼不能治，恻隐情悲酸。况复多病身，名宦心已阑。归田未果决，怀禄尚盘桓。公退何所适，池亭一凭栏。旭日媚春卉，微风生鸣湍。呵僮勿挟弹，留客不持竿。用冀鱼鸟驯，熙熙肆游观。神仙未可学，吏隐聊自宽。孤吟刻幽石，此义非考槃。
扬道中感事兼简史馆丁学士
作者：王禹称
朝代：宋
体裁：七言律诗

淮边为郡再相逢，又得同途赴九重。顾我尚骑天厩马，共君遥想鼎湖龙。贾生北望朝文帝，白傅何期哭宪宗。携手驿桥残照里，断魂空对隔江峰。
投柴殿院
作者：王禹称
朝代：宋
体裁：五言排律

南面修文德，东吴纳土疆。苍生思抚育，丹诏择循良。乌府官新转，龙头桂旧香。渡江骢马瘦，垂地绣衣长。纶阁材知屈，苏台俗必康。恩流一车雨，威凛柏台霜。休假寻山寺，行春泊野塘。白公是前政，鲁望有维桑。求瘼心虽切，颐神道岂妨。煎茶虎丘井，捣药木兰堂。笋蕨供家馔，园林著道装。击筇教鹤舞，收橘待僧尝。迎使朝衣稳，娱宾绮席张。犬声销巷陌，莺舌动笙簧。冷句题秋叶，孤琴贮夜囊。歌楼寒月白，饮舫晚波凉。官业除苛法，家风袭雅章。豸冠危肃物，象简醉横床。熊轼淹宁久，鳌头誉转芳。南园休命侣，北阙即徵黄。清贵容谁见，遭逢合自强。字人叨属邑，畏德每循墙。名品知悬隔，孤危俟荐扬。折腰休太息，青眼异寻常。岱岳容拳石，沧溟纳滥觞。扶摇如借便，羽翼必高翔。从事员多阙，徒劳迹可伤。金台虽载筑，珠履未成行。始隗前言在，依刘后进光。免教青史上，徒美一燕王。
拍板谣
作者：王禹称
朝代：宋
体裁：古风

麻姑亲采扶桑木，镂脆排焦其数六。双成捧立王母前，曾按瑶池白云曲。几时流落来人间，梨园部中齐管弦。管弦才动我能应，知音审乐功何全。吴宫女儿手如笋，执向玳筵为乐准。数声慢，仙人屐齿下云栈。老狐腊月渡黄河，缓步轻轻踏冰片。数声急，空江雹打渔翁笠。鲛人泣对水精盘，满把珠玑连泻入。划然一声送曲彻，由基射透七重札。金罍冷落阒无闻，陇头冻把泉声绝。律吕与我数自齐，丝竹望我为宗师。总驱节奏在术内，歌舞之人无我欺。所以唐相牛僧孺，为文命之为乐句。
携稚子东园刈菜因书触目兼寄均州宋四阁长
作者：王禹称
朝代：宋
体裁：古风

大燕引新雏，小鸦哺老乌。青青树木间，禽鸟声欢娱。我携二稚子，东园撷春蔬。可以奉晨羞，采采供贫厨。非肉诚不饱，割身实无馀。缅怀宋阁老，同日出京都。谪宦不携家，留妻事老姑。块然武当下，此乐固亦无。
放言
作者：王禹称
朝代：宋

谁信人间是与非，进须行道退忘机。卦逢大壮羝羊困，乡入无何蛱蝶飞。泽畔衣裳兰作佩，山中生计竹为扉。饥肠已共夷齐约，一曲高歌去采薇。荣枯祸福转如轮，幽暗难欺有鬼神。天上若无司报者，世间争向不平人。夏虫莫怪冰壶色，秋隼休猜月窟身。吾道斯文如未丧，且凭方寸托穹旻。贤人虽学心无闷，君子须知道自消。德似仲尼悲凤鸟，圣如姬旦赋鸱鸮。看松好待严霜降，试玉宜将烈火烧。青女祝融如不党，愿分顽石与山苗。人生唯问道如何，得丧升沉总是虚。宁可飞鸿随四皓，未能鱼腹葬三闾。傅岩偶梦谁调鼎，彭泽高歌自荷锄。不向世间争窟穴，蜗牛到处是吾庐。静算人间事偶然，穷通未必在穹玄。关从白马欺来度，赦被青蝇暗里传。禁树罢吟红烂漫，江蓠且咏绿芊绵。放言诗什谁堪赠，焚赠微之与乐天。
放言·其一
作者：王禹称
朝代：宋
体裁：七言律诗

谁信人间是与非，进须行道退忘机。卦逢大壮羝羊困，乡入无何蛱蝶飞。泽畔衣裳兰作佩，山中生计竹为扉。饥肠已共夷齐约，一曲高歌去采薇。
放言·其三
作者：王禹称
朝代：宋
体裁：七言律诗

贤人虽学心无闷，君子须知道自消。德似仲尼悲凤鸟，圣如姬旦赋鸱鸮。看松好待严霜降，试玉宜将烈火烧。青女祝融如不党，愿分顽石与山苗。
放言·其二
作者：王禹称
朝代：宋
体裁：七言律诗

荣枯祸福转如轮，幽暗难欺有鬼神。天上若无司报者，世间争向不平人。夏虫莫怪冰壶色，秋隼休猜月窟身。吾道斯文如未丧，且凭方寸托穹旻。
放言·其五
作者：王禹称
朝代：宋
体裁：七言律诗

静算人间事偶然，穷通未必在穹玄。关从白马欺来度，赦被青蝇暗里传。禁树罢吟红烂漫，江蓠且咏绿芊绵。放言诗什谁堪赠，焚赠微之与乐天。
放言·其四
作者：王禹称
朝代：宋
体裁：七言律诗

人生唯问道如何，得丧升沉总是虚。宁可飞鸿随四皓，未能鱼腹葬三闾。傅岩偶梦谁调鼎，彭泽高歌自荷锄。不向世间争窟穴，蜗牛到处是吾庐。
故殿中侍御史荥阳郑公
作者：王禹称
朝代：宋
体裁：古风

柱史有名迹，清才自天纵。构思庆云合，落笔醴泉涌。歌诗与文赋，铮铮人口讽。扬袂入泽宫，鹄心一箭中。恃才善戏谑，负气好侮弄。大志有谁知，细行乖自讼。小谏事世宗，惕惕佩光宠。太祖方历试，握兵权已重。上书范鲁公，先见不能用。历数不在周，讴谣卒归宋。汗漫失屠龙，接舆遂歌凤。行荷伯伦锸，高卧毕卓瓮。神德不为嫌，优待台谏俸。晚求万泉令，吏隐官资冗。一旦随朝露，识者弥哀痛。无子嗣家声，身世若一梦。文编多散失，人口时传诵。空持一器酒，何处浇孤冢。
新月
作者：王禹称
朝代：宋
体裁：七言绝句

禁鼓楼头第一敲，弯弯新月上林梢。谁家宝镜新磨出，玉匣参差盖未交。
新秋即事
作者：王禹称
朝代：宋

露莎烟竹冷凄凄，秋吹无端入客衣。鉴里鬓毛衰飒尽，日边京国信音稀。风蝉历历和枝响，雨燕差差掠地飞。系滞不如商岭叶，解随流水向东归。宦途流落似长沙，赖有诗情遣岁华。吟弄浅波临钓渚，醉披残照入僧家。石挨苦竹旁抽笋，雨打戎葵卧放花。安得君恩许归去，东陵闲种一园瓜。百岁浮生一梦中，梦中何事有穷通。姓名旧署黄麻纸，颜状今成白发翁。烟暝小窗萤火碧，雨昏幽径蓼花红。谪居始信为儒苦，生计兼无一亩宫。
新秋即事·其一
作者：王禹称
朝代：宋
体裁：七言律诗

露莎烟竹冷凄凄，秋吹无端入客衣。鉴里鬓毛衰飒尽，日边京国信音稀。风蝉历历和枝响，雨燕差差掠地飞。系滞不如商岭叶，解随流水向东归。
新秋即事·其三
作者：王禹称
朝代：宋
体裁：七言律诗

百岁浮生一梦中，梦中何事有穷通。姓名旧署黄麻纸，颜状今成白发翁。烟暝小窗萤火碧，雨昏幽径蓼花红。谪居始信为儒苦，生计兼无一亩宫。
新秋即事·其二
作者：王禹称
朝代：宋
体裁：七言律诗

宦途流落似长沙，赖有诗情遣岁华。吟弄浅波临钓渚，醉披残照入僧家。石挨苦竹旁抽笋，雨打戎葵卧放花。安得君恩许归去，东陵闲种一园瓜。
旅次新安
作者：王禹称
朝代：宋
体裁：五言律诗

迁客乍离群，秋砧不忍闻。回头恋红药，失脚下青云。尚假金貂冕，犹残柱国勋。此身未敢死，会拟报明君。
日长简仲咸
作者：王禹称
朝代：宋
体裁：七言律诗

日长何计到黄昏，郡僻官闲昼掩门。子美集开诗世界，伯阳书见道根源。风飘北院花千片，月上东楼酒一樽。不是同年来主郡，此心牢落共谁论。
春居杂兴
作者：王禹称
朝代：宋

两株桃杏映篱斜，妆点商山副使家。何事春风容不得，和莺吹折数枝花。春云如兽复如禽，日照风吹浅又深。谁道无心便容与，亦同翻覆小人心。闲写新诗十数篇，晓来铺向竹窗前。无端燕子欺人睡，故落春泥污綵笺。一夜春雷百蛰空，山家篱落起蛇虫。无端蚯蚓争头角，触破莓苔气似虹。
春居杂兴·其一
作者：王禹称
朝代：宋
体裁：七言绝句

两株桃杏映篱斜，妆点商山副使家。何事春风容不得，和莺吹折数枝花。
春居杂兴·其三
作者：王禹称
朝代：宋
体裁：七言绝句

闲写新诗十数篇，晓来铺向竹窗前。无端燕子欺人睡，故落春泥污綵笺。
春居杂兴·其二
作者：王禹称
朝代：宋
体裁：七言绝句

春云如兽复如禽，日照风吹浅又深。谁道无心便容与，亦同翻覆小人心。
春居杂兴·其四
作者：王禹称
朝代：宋
体裁：七言绝句

一夜春雷百蛰空，山家篱落起蛇虫。无端蚯蚓争头角，触破莓苔气似虹。
春日
作者：王禹称
朝代：宋
体裁：七言绝句

门冷官闲似死灰，人言今日是春来。犹残旧赐银幡胜，且向山州当酒杯。
春日官舍偶题
作者：王禹称
朝代：宋
体裁：五言律诗

薄宦苦流离，壮年心已衰。莺花愁不觉，风雨病先知。晓月晃竹屋，寒苔叠槿篱。无人慰幽寂，庭柳自低垂。
春日登楼
作者：王禹称
朝代：宋
体裁：七言律诗

红桃飞尽绿杨深，独倚危楼半日吟。六里山川多逐客，贰车官职是笼禽。蓬沾残雪经秋鬓，葵隔浮云向日心。身世荣衰不能算，且倾村酒沃愁襟。
春晚游太和宫
作者：王禹称
朝代：宋
体裁：七言律诗

数里新萍夹岸莎，春来乘兴宿烟萝。随风蝴蝶颠狂甚，当路花枝采折多。绛节参差抽苦笋，翠钿狼籍撒圆荷。湖山满眼不休去，空羡渔翁雨一蓑。
春晚绿野秀诗
作者：王禹称
朝代：宋
体裁：五言排律

雨过川原上，凝眸送晚春。韶光销欲尽，野色望来新。天末迷蓝嶂，江湄乱曲尘。重杨难认影，幽鹭莫藏身。远接天开幕，晴和草展茵。明时四郊静，凌乱踏青人。
春游南静川
作者：王禹称
朝代：宋
体裁：五言排律

南过高车岭，川原似掌平。峰峦开画障，畎亩列棋枰。帝女柔桑绿，王孙野草生。提壶催我醉，戴胜劝人耕。商岭堪携妓，丹河好濯缨。盖圆松影密，鞭乱竹根狞。勃勃畬田气，磷磷水硙声。野桃谁是主，山鸟不知名。欲舞宁无蝶，思歌亦有莺。官闲春日永，担酒此中行。
春郊寓目
作者：王禹称
朝代：宋
体裁：七言律诗

百舌娇慵未苦啼，雪随春水下松溪。何人樵树和云斫，几处山田带雨犁。蜀柳半开鸲鹆眼，海棠深结麝香脐。东风似待闲人出，一路青莎榇马蹄。
春郊独步
作者：王禹称
朝代：宋
体裁：七言律诗

襟袖飘飘晚吹轻，孤吟何必共人行。绿杨系马寻芳径，春草随人上古城。不愤黄鹂誇巧舌，多惭戴胜劝归耕。凭高朗咏沉湘赋，自许吾生似贾生。
暮春
作者：王禹称
朝代：宋
体裁：七言律诗

索寞红芳又一年，老郎空解惜春残。才闻莺啭誇杨柳，已被蝉声哭牡丹。壮志休磨三尺剑，白头谁藉两梁冠。酒樽何必劳人劝，且折馀花更尽欢。
暴富送孙何入史馆
作者：王禹称
朝代：宋
体裁：古风

孟郊常贫苦，忽吟不贫句。为喜玉川子，书船归洛浦。乃知君子心，所乐在稽古。汉公得高科，不足唯坟素。二年佐棠阴，眼黑怕文簿。跃身入三馆，烂目阅四库。孟贫昔不贫，孙贫今暴富。暴富亦须防，文高被人妒。
月波楼咏怀
作者：王禹称
朝代：宋

郡城无大小，雉堞皆有楼。其间著名者，不过十数州。吹箫事辽夐，仙迹难寻求。庾公在九江，缔构何风流。谢守镇宣城，叠嶂名有由。东阳敞八咏，吾闻沈隐侯。白雪架郢中，调高难和酬。黄鹤倚鄂渚，仙去事悠悠。赞皇谪滁上，作赋怀嵩丘。楼居出俗态，泽国多胜游。好景不遇人，安得名存留。齐安古郡废，移此清江头。筑城随山势，屈曲复环周。兹楼最轩豁，旷望西北陬。武昌地如掌，天末入双眸。平远无林木，一望同离娄。山形如八字，会合势相勾。三国事既远，六朝名亦休。近从唐末来，争夺互仇雠。斯楼备矢石，此地控咽喉。终朝望烽燧，连岁事戈矛。可怜好诗景，牢落无人收。皇家统万国，远迩尽怀柔。三圣四十年，荡荡文德修。淮甸为内地，黄冈压上游。儒冠假郡印，践更若公邮。况多办职吏，谁肯恣吟讴。伊余何为者，窃慕骚人俦。两朝掌文翰，十年侍冕旒。去岁出西掖，谪居抱穷愁。日日江楼上，风物得冥搜。何人名月波，此义颇为优。西南新桂魄，初上悬玉钩。晓濑清且浅，漂荡影沉浮。三五金波满，夜光如暗投。骊龙弄颔珠，晃朗照汀洲。澹台拔宝剑，碎璧斩长虬。冰轮晓入地，推下赤金毬。阑干四五星，斜汉印清秋。谁家上元灯，儿戏刳？■。此景吟不出，谩使声呦呦。千里画图阔，四时诗兴幽。野花媚宫缬，芳草铺碧紬。火云照沙浦，暴雨倾瓦沟。白乱芦花散，红殷蓼穗稠。檐冰垂若绠，雪片大于鸥。江蓠烟漠漠，官柳雨飕飕。舟子斜荡桨，牧童倒骑牛。水獭有时戏，江豚颇能泅。山鸟奏竽籁，落霞展衾裯。鱼网雪离离，酒旗风飂飂。旅怀虽自适，诗物奈相尤。右顾徐邈洞，精灵知在否。左瞰伍员庙，荒隙令人羞。楼中何所有，官酝湛蚍蜉。棋枰留客坐，琴调待僧抽。橘苞邻药鼎，诗笔间茶瓯。平生性幽独，寂寞谁献酬。官常已三黜，怀抱罹百忧。凭栏忆王粲，望阙同子牟。自甘成潦倒，无复事声猷。身世喻泡幻，衣冠如赘瘤。放意无何乡，谁分亲与仇。寓形朝籍中，毁誉任啁啾。君恩无路报，民瘼无术瘳。唯惭恋禄俸，未去耕田畴。题诗郡楼上，含毫思夷犹。功名非范蠡，何必泛扁舟。
有伤
作者：王禹称
朝代：宋

壁上时牌催昼夜，案头朝报见存亡。悬车又丧司空相，延阁新薨贾侍郎。陶铸官资经化笔，品题名姓在文场。穗帷一恸无由得，徒洒春风泪数行。
有怀戚二仲言同年
作者：王禹称
朝代：宋
体裁：五言律诗

闻说去官常，悽悽返故乡。与君同甲子，似我有文章。憔悴衣衫绿，蹉跎鬓发苍。此身知幸处，曾得紫微郎。
朗上人见访复谒不遇留刺而还有诗见谢依韵和答
作者：王禹称
朝代：宋
体裁：七言律诗

汤休访我我重寻，独叩松关绝好音。满袖尘埃回俗步，一炉香火隔禅林。偶留刺字情非浅，忽枉诗章思更深。犹喜谪官无吏役，往来从此伴闲吟。
望熊耳山
作者：王禹称
朝代：宋
体裁：七言绝句

谪居多与俗为邻，熊耳当门入望频。感谢双峰对双眼，也胜逢见等闲人。
朝簪
作者：王禹称
朝代：宋
体裁：七言律诗

一戴朝簪已十年，半居谪宦半荣迁。壮心无复思行道，病眼唯堪学坐禅。醉谢陶公长欠酒，俸惭吾祖不言钱。白头郎署成何事，见拟休官自种田。
朝退偶题
作者：王禹称
朝代：宋
体裁：七言律诗

吏隐金门祗似闲，退朝穷巷懒开关。经年不到公卿宅，五日空随侍从班。禁漏出花寒历历，御泉通市细潺潺。功名未立年犹少，争忍携琴去旧山。
朱红牡丹
作者：王禹称
朝代：宋
体裁：七言绝句

渥丹容貌著霓裾，何事僧轩祇一株。应是吴宫歌舞罢，西施因醉误施朱。
杏花
作者：王禹称
朝代：宋

红芳紫萼怯春寒，蓓蕾粘枝密作团。记得观灯凤楼上，百条银烛泪阑干。暖映垂杨曲槛边，一堆红雪罩轻烟。春来自得风流伴，榆荚休抛买笑钱。桃红李白莫争春，素态妖姿两未匀。日暮墙头试回首，不施朱粉是东邻。长愁风雨暗离披，醉绕吟看得几时。唯有流莺偏称意，夜来偷宿最繁枝。登龙曾入少年场，锡宴琼林醉御觞。争戴满头红烂熳，至今犹杂桂枝香。长安废弃迁都后，曲沼荒凉一梦中。见说旧园为茂草，寂寥无复万枝红。陌上缤纷枝上稀，多情犹解扑人衣。双成洒道迎王母，十里濛濛绛雪飞。
杏花·其一
作者：王禹称
朝代：宋
体裁：七言绝句

红芳紫萼怯春寒，蓓蕾粘枝密作团。记得观灯凤楼上，百条银烛泪阑干。
杏花·其七
作者：王禹称
朝代：宋
体裁：七言绝句

陌上缤纷枝上稀，多情犹解扑人衣。双成洒道迎王母，十里濛濛绛雪飞。
杏花·其三
作者：王禹称
朝代：宋
体裁：七言绝句

桃红李白莫争春，素态妖姿两未匀。日暮墙头试回首，不施朱粉是东邻。
杏花·其二
作者：王禹称
朝代：宋
体裁：七言绝句

暖映垂杨曲槛边，一堆红雪罩轻烟。春来自得风流伴，榆荚休抛买笑钱。
杏花·其五
作者：王禹称
朝代：宋
体裁：七言绝句

登龙曾入少年场，锡宴琼林醉御觞。争戴满头红烂熳，至今犹杂桂枝香。
杏花·其六
作者：王禹称
朝代：宋
体裁：七言绝句

长安废弃迁都后，曲沼荒凉一梦中。见说旧园为茂草，寂寥无复万枝红。
杏花·其四
作者：王禹称
朝代：宋
体裁：七言绝句

长愁风雨暗离披，醉绕吟看得几时。唯有流莺偏称意，夜来偷宿最繁枝。
村行
作者：王禹称
朝代：宋
体裁：七言律诗

马穿山径菊初黄，信马悠悠野兴长。万壑有声含晚籁，数峰无语立斜阳。棠梨叶落胭脂色，荞麦花开白雪香。何事吟馀忽惆怅，村桥原树似吾乡。
松江亭
作者：王禹称
朝代：宋

登临陡觉挹尘埃，时有清风飒满怀。螮蝀一条连古岸，玻璃万顷自天来。寒光浩渺轻烟阔，绿玉参差远岫排。南指闽山犹万里，远人归兴正无涯。中郎亭树据江乡，雅称诗翁赋醉章。莼菜鲈鱼好时节，晚风斜日旧烟光。一杯有味功名小，万事无心岁月长。安得便抛尘网去，钓舟闲倚画栏旁。
松江亭·其一
作者：王禹称
朝代：宋
体裁：七言律诗

登临陡觉挹尘埃，时有清风飒满怀。螮蝀一条连古岸，玻璃万顷自天来。寒光浩渺轻烟阔，绿玉参差远岫排。南指闽山犹万里，远人归兴正无涯。
松江亭·其二
作者：王禹称
朝代：宋
体裁：七言律诗

中郎亭树据江乡，雅称诗翁赋醉章。莼菜鲈鱼好时节，晚风斜日旧烟光。一杯有味功名小，万事无心岁月长。安得便抛尘网去，钓舟闲倚画栏旁。
栽木芙蓉
作者：王禹称
朝代：宋
体裁：古风

忆在长洲县，手植芙蓉花。春栽秋成树，枝叶青婆娑。八月寒露下，朵朵开红葩。轻团蜀江锦，碎剪赤城霞。香侵宾朋坐，艳拂人吏衙。凌霜伴松菊，满地如桑麻。岁寒万木脱，斫笋留根查。春雷一声动，又长新枝柯。良因地脉宜，岂在人力多。今来帝城里，赁宅如蜂窠。阶前栽数根，换土拥新沙。浇溉汲御沟，盖覆堆野莎。经春不出土，入夏方有芽。穷秋竟憔悴，花小尤不嘉。地气移物性，自念良可嗟。还同山野人，强为簪组加。妨贤将致诮，薄俸未充家。所以多病身，少年双鬓华。紫微虽云贵，白发将奈何。会当求山郡，卧理寻烟萝。奉亲冀丰足，委身任蹉跎。终焉太平世，散地恣狂歌。
樱桃
作者：王禹称
朝代：宋
体裁：五言排律

凤实落嶙峋，蟠根出俗尘。子多将尽夏，花晚不争春。上苑空枝后，荒岩满树新。鸟含红映嘴，猿饱渍流唇。溪寺初供佛，山斋已待宾。升筵参李柰，入市附樵薪。叶衬青舒槲，龙擎绿透筠。泻盘能宛转，就酒益甘辛。致养侔怀橘，投诚等献芹。齿酸虽欲动，喉渴尚宜频。溉水应无主，驱禽免废人。栽培伤物性，髡接失天真。自笑羹梅忝，谁知社栗神。用堪登俎豆，生合委荆榛。差小同谦退，饶先似屈伸。叔孙如荐庙，朴野味弥纯。
樱桃渐熟牡丹已凋恨不同时辄题二韵
作者：王禹称
朝代：宋
体裁：七言绝句

红芳落尽正无憀，吟绕空枝首重搔。最恨东君才思少，不留檀口待樱桃。
橄榄
作者：王禹称
朝代：宋
体裁：古风

江东多果实，橄榄称珍奇。北人将就酒，食之先颦眉。皮核苦且涩，历口复弃遗。良久有回味，始觉甘如饴。我今何所喻，喻彼忠臣词。直道逆君耳，斥逐投天涯。世乱思其言，噬脐焉能追。寄语采诗者，无轻橄榄诗。
次韵和丁学士途中偶作
作者：王禹称
朝代：宋
体裁：七言律诗

淮海丰登接帝畿，家家耕破旧荒陂。乳牛引犊精神健，野叟携孙鬓发衰。河市妓翻轻茜袖，社筵人插小红旗。凭谁画取村田乐，尽使忧民圣主知。
次韵和仲咸对雪散吟三十韵
作者：王禹称
朝代：宋
体裁：五言排律

静对春天雪，时烹月俸茶。久闲便澹薄，渐老厌諠哗。徙倚终朝看，溟濛向晓加。应同头上发，复乱眼中花。光暝侵灯暗，声繁拂竹斜。东风吹片片，北户积些些。最豁三农望，匀淹百草芽。润胜天上露，媚掩日边霞。史笔应先纪，丰年的不赊。舞萦农叟袂，飘逐使君车。善政商于郡，优闲副使家。酒钱随分有，诗笔且须誇。岸洒泉声好，园滋荠色嘉。无心思北阙，有兴读南华。地隐商于洛，山绵楚与巴。拖肠甘似鼠，画足不争蛇。有病如原宪，无才敌景差。由来叩寂寞，全胜事骄奢。世态诚堪笑，前贤亦可嗟。绛侯憎贾谊，白傅怨王涯。宣室终前席，浔阳暂种畬。升沉常自得，消息一何佳。自顾曾伤翼，甘同不食瓜。但全蝼蚁命，敢斗虎狼牙。竹箭天生直，潢污地本洼。敢云求富贵，且免奉奸邪。夜黑灯烧桦，朝饥饭带砂。尚惭纡紫绶，岂望署黄麻。亲寿高如鹤，儿娇语似鸦。时时倾一酌，聚口笑唅呀。
次韵和仲咸感怀贻道友
作者：王禹称
朝代：宋

莫问穷通事若何，遇花逢酒且狂歌。人情易逐炎凉改，官路难防陷阱多。只合收心抛世网，不须推命说天罗。如今玉石休分别，免被无辜刖卞和。好齐生死与穷通，古往今来事略同。轩后谩留烧药鼎，汉皇虚筑望仙宫。鉴中容鬓看看老，梦里荣枯旋旋空。不逐冥鸿天外去，可怜燋烂扑灯虫。
次韵和仲咸感怀贻道友·其一
作者：王禹称
朝代：宋
体裁：七言律诗

莫问穷通事若何，遇花逢酒且狂歌。人情易逐炎凉改，官路难防陷阱多。只合收心抛世网，不须推命说天罗。如今玉石休分别，免被无辜刖卞和。
次韵和仲咸感怀贻道友·其二
作者：王禹称
朝代：宋
体裁：七言律诗

好齐生死与穷通，古往今来事略同。轩后谩留烧药鼎，汉皇虚筑望仙宫。鉴中容鬓看看老，梦里荣枯旋旋空。不逐冥鸿天外去，可怜燋烂扑灯虫。
次韵和仲咸送池秀才西游
作者：王禹称
朝代：宋
体裁：七言律诗

夏课诗成又旅游，离离秦树叶惊秋。青霄路在何难到，白雪才高岂易酬。几处读碑寻野径，共谁沽酒上高楼。商于迁客曾如此，系滞空思十二旒。
次韵和史馆丁学士赴阙书怀见示
作者：王禹称
朝代：宋
体裁：七言律诗

清夜哀吟敌晓鸡，行藏无玷白于圭。阳春寡和人传郢，肉味都忘子在齐。绝俗文章终远大，循资班列暂卑栖。看君更刷鸾皇翼，一举方知燕雀低。
次韵和朗公见赠
作者：王禹称
朝代：宋
体裁：七言律诗

朗公垂老尚吟诗，曾泛三湘看九疑。欲问劳生心扰扰，强酬佳句思迟迟。红尘策马殊无味，碧嶂携僧自合宜。共待中条山有雪，寺楼吟尽更同谁。
次韵许推官行县道中纪事
作者：王禹称
朝代：宋
体裁：七言律诗

禾头低映黍头昂，处处沟塍水面凉。村路扶携无冻馁，里门嬉戏有丁黄。鸡豚入市溪鱼美，梨枣登盘社酒香。岁乐田家风景好，待君模写奏明光。
正月尽偶题
作者：王禹称
朝代：宋
体裁：七言律诗

一岁春光九十日，三分已是一分休。何曾快见花烧眼，只解潜催雪满头。莫问穷通求季主，自齐生死学庄周。终须摆脱人间事，高逐冥鸿狎海鸥。
武平寺留题
作者：王禹称
朝代：宋
体裁：七言律诗

县斋东面是禅斋，公退何妨引鹤来。长爱座中如洞府，却惭衣上有尘埃。竹声冷撼秋窗雨，山影青笼晓院苔。最忆去年飞雪里，煮茶煨栗夜深回。
残句：
作者：王禹称
朝代：宋
体裁：句

一回酒渴思吞海。
残句：
作者：王禹称
朝代：宋
体裁：句

且留重戴士风多。
残句：
作者：王禹称
朝代：宋
体裁：句

刺史好诗兼好酒，山民名醉又名吟。
残句：
作者：王禹称
朝代：宋
体裁：句

春回积雪殊冰里，香动荒山野水滨。带月一枝斜弄影，背风千片远随人。
残句：三入承明不知举
作者：王禹称
朝代：宋
体裁：句

三入承明不知举，看人门下放门生。
残句：二月探供三月酒
作者：王禹称
朝代：宋
体裁：句

二月探供三月酒，今年未得去年钱。
残句：佳人方素面
作者：王禹称
朝代：宋
体裁：句

佳人方素面，对镜理新妆。
残句：学士旧班云捧日
作者：王禹称
朝代：宋
体裁：句

学士旧班云捧日，使君新政雨随车。
残句：山州过夏如山寺
作者：王禹称
朝代：宋
体裁：句

山州过夏如山寺，销尽机尘见道心。
残句：帝怜守土旧时臣
作者：王禹称
朝代：宋
体裁：句

帝怜守土旧时臣，添赐春光入酒尊。
残句：春残叶密花枝少
作者：王禹称
朝代：宋
体裁：句

春残叶密花枝少，睡起茶亲酒盏疏。
残句：杜甫且为诗宰相
作者：王禹称
朝代：宋
体裁：句

杜甫且为诗宰相。
残句：水芝卧玉腕
作者：王禹称
朝代：宋
体裁：句

水芝卧玉腕，天棘舞金丝。
残句：泽畔骚人正憔悴
作者：王禹称
朝代：宋
体裁：句

泽畔骚人正憔悴，道旁山鬼莫揄揶。
残句：草屦布裘轻紫绶
作者：王禹称
朝代：宋
体裁：句

草屦布裘轻紫绶，角冠纱帽换朝簪。
残句：蜘蛛虽巧不如蚕
作者：王禹称
朝代：宋
体裁：句

蜘蛛虽巧不如蚕。
残句：身后声名文集草
作者：王禹称
朝代：宋
体裁：句

身后声名文集草，眼前衣食簿书堆。
残句：青云随步登华榻
作者：王禹称
朝代：宋
体裁：句

青云随步登华榻，红雪飘香入杏园。
残句：风雨江城暮
作者：王禹称
朝代：宋
体裁：句

风雨江城暮。
江豚歌
作者：王禹称
朝代：宋
体裁：古风

江豚江豚尔何物，吐浪喷波身突兀。依凭风水恣豩豪，吞啖鱼虾颇肥腯。肉腥骨硬难登俎，虽有网罗嫌不取。江云漠漠江雨来，天意为霖不干汝。
池上作
作者：王禹称
朝代：宋
体裁：五言律诗

未遂沧洲去，池边弄绿波。醉浮船底兀，吟绕履痕多。静照新华发，沉思旧钓蓑。晚凉得幽趣，鱼戏上圆荷。
池边菊
作者：王禹称
朝代：宋
体裁：七言绝句

绿池绕径几千栽，准拟登高泛酒杯。未到重阳归阙去，金英寂寞为谁开。
泛吴松江
作者：王禹称
朝代：宋
体裁：七言绝句

苇篷疏薄漏斜阳，半日孤吟未过江。唯有鹭鹚知我意，时时翘足对船窗。
洞庭山
作者：王禹称
朝代：宋
体裁：五言律诗

吴山无此秀，乘暇一游之。万顷湖光里，千家橘熟时。平看月上早，远览鸟归迟。近古谁真赏，白云应得知。
海仙花诗
作者：王禹称
朝代：宋

一堆绛雪压春丛，袅袅长条弄晓风。借问开时何所似，似将绣被覆薰笼。春憎窈窕教无子，天为妖娆不与香。尽日含毫难比兴，花中应是卫庄姜。何年移植在僧家，一簇柔条缀彩霞。锦带为名卑且俗，为君呼作海仙花。
海仙花诗·其一
作者：王禹称
朝代：宋
体裁：七言绝句

一堆绛雪压春丛，袅袅长条弄晓风。借问开时何所似，似将绣被覆薰笼。
海仙花诗·其三
作者：王禹称
朝代：宋
体裁：七言绝句

何年移植在僧家，一簇柔条缀彩霞。锦带为名卑且俗，为君呼作海仙花。
海仙花诗·其二
作者：王禹称
朝代：宋
体裁：七言绝句

春憎窈窕教无子，天为妖娆不与香。尽日含毫难比兴，花中应是卫庄姜。
海棠木瓜二绝句 其二 木瓜答海棠
作者：王禹称
朝代：宋
体裁：七言绝句

莫誇颜色斗扶疏，秾艳繁香总是虚。看取卫风诗什里，只因投我得琼琚。
海棠木瓜二绝句·海棠赠木瓜
作者：王禹称
朝代：宋

我向商山占断春，风流还似锦江滨。群花自合知羞耻，莫对西施更学颦。莫誇颜色斗扶疏，秾艳繁香总是虚。看取卫风诗什里，只因投我得琼琚。
海棠木瓜二绝句海棠赠木瓜
作者：王禹称
朝代：宋
体裁：七言绝句

我向商山占断春，风流还似锦江滨。群花自合知羞耻，莫对西施更学颦。
淳化二年八月晦日夜梦于上前赋诗既寤唯省一句云九日山州见菊花间一日有商于贰车之命实以十月三日到郡重阳已过残菊尚多意梦已徵矣今忽然一岁又逼登高追续前诗句因成四韵
作者：王禹称
朝代：宋
体裁：七言律诗

节近登高忽叹嗟，经年憔悴别京华。贰车何处搔蓬鬓，九日山州见菊花。梦里荣衰安足道，眼前杯酒且须赊。商于邹鲁虽迢递，大底携家即是家。
清明感事
作者：王禹称
朝代：宋

无花无酒过清明，兴味萧然似野僧。昨夜邻家乞新火，晓窗分与读书灯。日转鞦韆影渐斜，忍闻弦管在邻家。儿童不惯贫滋味，刚拾榆钱索买花。榆钱零落麦开芒，魂断南轩蝶影双。多谢东风相管顾，解将花片入书窗。
清明感事·其一
作者：王禹称
朝代：宋
体裁：诗

无花无酒过清明，兴味萧然似野僧。昨夜邻家乞新火，晓窗分与读书灯。
清明感事·其三
作者：王禹称
朝代：宋
体裁：七言绝句

榆钱零落麦开芒，魂断南轩蝶影双。多谢东风相管顾，解将花片入书窗。
清明感事·其二
作者：王禹称
朝代：宋
体裁：七言绝句

日转鞦韆影渐斜，忍闻弦管在邻家。儿童不惯贫滋味，刚拾榆钱索买花。
清明日独酌
作者：王禹称
朝代：宋
体裁：七言律诗

一郡官闲唯副使，一年冷节是清明。春来春去何时尽，闲恨闲愁触处生。漆燕黄鹂誇舌健，柳花榆荚斗身轻。脱衣换得商山酒，笑把离骚独自倾。
游仙娥峰后戏题
作者：王禹称
朝代：宋
体裁：七言绝句

为爱一峰形窈窕，岂辞十里路崎岖。谁知不似阳台女，别后经宵梦也无。
游四皓庙
作者：王禹称
朝代：宋
体裁：七言律诗

修篁瑟瑟石磷磷，去谒荒祠不厌频。四皓古来无事客，贰车今世最闲人。紫芝欲采非仙骨，红药曾题是近臣。一奠村醪还独酌，满轩松雪照吟身。
游虎丘
作者：王禹称
朝代：宋
体裁：古风

乐天曾守郡，酷爱虎丘山。一年十二度，五马来松关。我今方吏隐，心在云水间。野性群麋鹿，忘机狎鸥鹇。乘兴即一到，兴尽复自还。不知使君贵，何似长官闲。
游虎丘寺
作者：王禹称
朝代：宋
体裁：七言律诗

寺墙围著碧孱颜，曾是当年海涌山。尽抱好峰藏院里，不教幽景落人间。剑池草色经冬在，石座苔花自古斑。珍重晋朝吾祖宅，一回来此便忘还。
滁上谪居
作者：王禹称
朝代：宋

迹去金銮殿，官移玉笋班。才高宁免妒，命薄不如闲。晓鉴悲华发，春醪慰病颜。为郎身渐老，自笑不归山。迹忝词林旧，官为郎署卑。同群甘鸟兽，苟禄为妻儿。未有一事立，空惊双鬓衰。唯怜文集里，添得谪官诗。敢叹我命薄，所嗟吾道消。谪官淮上老，京信日边遥。巧宦或五鼎，甘贫唯一瓢。居然古人事，名迹讵相饶。一日复一日，悠悠任此生。所悲频谪宦，不是厌专城。有悔皆因禄，无凶未若耕。林泉何处好，终卜挂吾缨。
滁上谪居·其一
作者：王禹称
朝代：宋
体裁：五言律诗

迹去金銮殿，官移玉笋班。才高宁免妒，命薄不如闲。晓鉴悲华发，春醪慰病颜。为郎身渐老，自笑不归山。
滁上谪居·其三
作者：王禹称
朝代：宋
体裁：五言律诗

敢叹我命薄，所嗟吾道消。谪官淮上老，京信日边遥。巧宦或五鼎，甘贫唯一瓢。居然古人事，名迹讵相饶。
滁上谪居·其二
作者：王禹称
朝代：宋
体裁：五言律诗

迹忝词林旧，官为郎署卑。同群甘鸟兽，苟禄为妻儿。未有一事立，空惊双鬓衰。唯怜文集里，添得谪官诗。
滁上谪居·其四
作者：王禹称
朝代：宋
体裁：五言律诗

一日复一日，悠悠任此生。所悲频谪宦，不是厌专城。有悔皆因禄，无凶未若耕。林泉何处好，终卜挂吾缨。
滁州官舍
作者：王禹称
朝代：宋

忽从天上谪人间，知向山州住几年。俸外不教收果实，公馀多爱入林泉。朝簪未解虽妨道，宦路无机即是禅。铃阁悄然私自问，郡斋何异玉堂前。失职金銮假一麾，琅邪山色绕城池。解龟且作三年调，下马先吟八绝诗。勾检簿书宁免俗，逢迎使命亦随时。公馀不敢妨吟咏，异日声名继至之。
滁州官舍·其一
作者：王禹称
朝代：宋
体裁：七言律诗

忽从天上谪人间，知向山州住几年。俸外不教收果实，公馀多爱入林泉。朝簪未解虽妨道，宦路无机即是禅。铃阁悄然私自问，郡斋何异玉堂前。
滁州官舍·其二
作者：王禹称
朝代：宋
体裁：七言律诗

失职金銮假一麾，琅邪山色绕城池。解龟且作三年调，下马先吟八绝诗。勾检簿书宁免俗，逢迎使命亦随时。公馀不敢妨吟咏，异日声名继至之。
点绛唇·雨恨云愁
作者：王禹称
朝代：宋
体裁：词

雨恨云愁，江南依旧称佳丽。水村渔市。一缕孤烟细。天际征鸿，遥认行如缀。平生事。此时凝睇。谁会凭阑意。
牡丹十六韵
作者：王禹称
朝代：宋
体裁：五言排律

艳绝百花惭，花中合面南。赋诗情莫倦，中酒病先甘。国色浑无对，天香亦不堪。遮须施锦障，戴好上瑶簪。苞拆深擎露，枝拖翠出蓝。半倾留粉蝶，微亚摘宜男。邻妓临妆妒，胡蜂得蕊贪。忽翻晴吹动，浓睡晚烟含。话别年经一，相逢月又三。遣吾挦白发，为尔换新衫。池馆邀宾看，衙庭放吏参。仙娥喧道院，魔女逼禅庵。乱折窠难惜，分题韵更探。歌欢殊未厌，零落痛曾谙。谷雨供汤沐，黄鹂助笑谈。颜生如见此，未免也醺酣。
独游南静川
作者：王禹称
朝代：宋
体裁：七言绝句

高车岭上无人见，南静川中信马行。多谢仙娥相管顾，远擎松雪助诗情。
独酌自吟拙诗次吏报转运使到郡戏而有作
作者：王禹称
朝代：宋
体裁：七言绝句

日高睡足更何为，数首新篇酒一卮。郡吏谩劳相告报，转输应不管吟诗。
献仆射相公
作者：王禹称
朝代：宋

罢调金鼎道光辉，闻说闲园自种薇。书院日斜春睡觉，沙堤人静早朝归。吟穿竹径僧同步，醉绕花庭蝶上衣。却恐优游未终岁，台星依旧照黄扉。五年黄阁掌陶甄，忧国翻成两鬓斑。初到庙堂温树冷，暂收霖雨岳云闲。春园领鹤寻芳草，小阁留僧画远山。惟有门生苦求见，竹斋花院一开关。
献仆射相公·其一
作者：王禹称
朝代：宋
体裁：七言律诗

罢调金鼎道光辉，闻说闲园自种薇。书院日斜春睡觉，沙堤人静早朝归。吟穿竹径僧同步，醉绕花庭蝶上衣。却恐优游未终岁，台星依旧照黄扉。
献仆射相公·其二
作者：王禹称
朝代：宋
体裁：七言律诗

五年黄阁掌陶甄，忧国翻成两鬓斑。初到庙堂温树冷，暂收霖雨岳云闲。春园领鹤寻芳草，小阁留僧画远山。惟有门生苦求见，竹斋花院一开关。
献转运使雷谏议
作者：王禹称
朝代：宋

当年辞气压朱云，老作皇家谏诤臣。章疏罢封无事日，朝廷犹惜直言人。题诗野馆光泉石，讲易秋堂动鬼神。棘寺下僚叨末路，斋心唯愿秉陶钧。江南江北接王畿，漕运帆樯去似飞。父子有才同富国，君王无事免宵衣。屏除奸吏魂应丧，养活疲民肉渐肥。还有文场受恩客，望尘情抱倍依依。
献转运使雷谏议·其一
作者：王禹称
朝代：宋
体裁：七言律诗

当年辞气压朱云，老作皇家谏诤臣。章疏罢封无事日，朝廷犹惜直言人。题诗野馆光泉石，讲易秋堂动鬼神。棘寺下僚叨末路，斋心唯愿秉陶钧。
献转运使雷谏议·其二
作者：王禹称
朝代：宋
体裁：七言律诗

江南江北接王畿，漕运帆樯去似飞。父子有才同富国，君王无事免宵衣。屏除奸吏魂应丧，养活疲民肉渐肥。还有文场受恩客，望尘情抱倍依依。
献转运副使太常李博士
作者：王禹称
朝代：宋
体裁：五言排律

邦计动宸衷，时贤莅浙东。量宽吞渤澥，气直禀崆峒。捧诏瑶池下，辞班玉笋中。馈粮萧相国，制礼叔孙通。举措敦儒行，谈谐有古风。冀方思旧政，江表伫成功。吏畏严霜白，民歌爱日红。勤王虽运智，修道岂妨公。旋种烟莎径，闲科雨竹丛。养成丹顶鹤，瘦尽雪花骢。移石情无倦，抄书俸不充。晨餐烧露笋，秋句写霜枫。棋阁连花坞，书窗映烛笼。僧传栽树法，客献递诗筒。饮席螺为盏，吟舟苇作篷。按琴苔院冷，捣药月堂空。清白成家计，操修达圣聪。即徵归象阙，清秩冠鸳鸿。
琅邪山
作者：王禹称
朝代：宋
体裁：五言排律

连袤复岧峣，峰峦架泬寥。流名自东晋，积翠满南谯。洞碧通仙界，溪明润药苗。古台临海日，绝顶见江潮。杉影拿云暗，泉声出竹遥。庙碑传汉祖，寺额认唐朝。旱岁时沾稼，灵踪合禁樵。诗章因我盛，屏障遣谁描。近住人多秀，频登酒易销。图经标八绝，灊霍合相饶。
瑞莲歌
作者：王禹称
朝代：宋
体裁：古风

江城五月江雨晴，荷花到处红交横。宋家池上瑞莲生，袅袅出丛抽一茎。茎端菡萏开两朵，忽似娥皇将女英。九疑望断苍梧暮，低头并照湘波清。花落莲成碧于卵，瑟瑟尘轻熨人眼。萧郎弄玉合卺时，一齐覆下琉璃盏。草木效灵载图史，守臣尽可闻天子。吾君有诏抑祥瑞，异兽珍禽不为贵。瑞莲无路达冕旒，也随众卉老池头。吏民归美贺郡守，敢贪天功为己有。古来善政数杜诗，桑无附枝麦两歧。瑞莲信美产兹土，起予谩作闲歌辞。年年更愿再熟稻，仓箱免使吾民饥。
甘棠即事简孙何
作者：王禹称
朝代：宋
体裁：七言律诗

甘棠风雅美贤臣，伐树悽悽亦圣人。因感得时留蔽芾，更嗟无位泣麒麟。谁知素教长多难，我向清朝自不辰。听讼何如使无讼，与君忧道合沾巾。
甘菊冷淘
作者：王禹称
朝代：宋

经年厌粱肉，颇觉道气浑。孟春奉斋戒，敕厨唯素飧。淮南地甚暖，甘菊生篱根。长芽触土膏，小叶弄晴暾。采采忽盈把，洗去朝露痕。俸面新且细，溲摄如玉墩。随刀落银镂，煮投寒泉盆。杂此青青色，芳草敌兰荪。一举无孑遗，空愧越盌存。解衣露其腹，稚子为我扪。饱惭广文郑，饥谢鲁山元。况吾草泽士，藜藿供朝昏。谬因事笔砚，名通金马门。官供政事食，久直紫微垣。谁言谪滁上，吾族饱且温。既无甘旨庆，焉用品味繁。子美重槐叶，直欲献至尊。起予有遗韵，甫也可与言。
甘露降太一宫诗
作者：王禹称
朝代：宋
体裁：五言排律

甘露霭长空，垂休太一宫。瑞光经日在，圣德与天通。如醴沾衣白，凝脂间叶红。淋漓滴层汉，顾眄骇重瞳。五色名难比，三危味莫同。祗应书信史，千古仰玄功。
留别仲咸
作者：王禹称
朝代：宋

二年商岭赖知音，惜别难藏泪满襟。头白忽抛攀桂伴，道消休话拔茅心。科名偶得同年分，交契都因谪宦深。唱和诗章收拾取，两家留与子孙吟。世网婴缠不自由，可怜匏系又萍流。忽从清洛南边郡，移向黄河北岸州。命薄我甘闲副使，道孤君是假诸侯。解梁去此无多地，时寄新诗慰客愁。
留别仲咸·其一
作者：王禹称
朝代：宋
体裁：七言律诗

二年商岭赖知音，惜别难藏泪满襟。头白忽抛攀桂伴，道消休话拔茅心。科名偶得同年分，交契都因谪宦深。唱和诗章收拾取，两家留与子孙吟。
留别仲咸·其二
作者：王禹称
朝代：宋
体裁：七言律诗

世网婴缠不自由，可怜匏系又萍流。忽从清洛南边郡，移向黄河北岸州。命薄我甘闲副使，道孤君是假诸侯。解梁去此无多地，时寄新诗慰客愁。
留别扬府池亭
作者：王禹称
朝代：宋
体裁：七言绝句

竹绕亭台柳拂池，徘徊终恋郡斋西。斜阳更上渔舟坐，明日红尘逐马蹄。
畬田词
作者：王禹称
朝代：宋

大家齐力斸孱颜，耳听田歌手莫闲。各愿种成千百索，豆萁禾穗满青山。杀尽鸡豚唤斸畲，由来递互作生涯。莫言火种无多利，禾树明年似乱麻。鼓声猎猎酒醺醺，斫上高山入乱云。自种自收还自足，不知尧舜是吾君。北山种了种南山，相助刀耕岂有偏。愿得人间皆似我，也应四海少荒田。畬田鼓笛乐熙熙，空有歌声未有词。从此商于为故事，满山皆唱舍人诗。
畬田词·其一
作者：王禹称
朝代：宋
体裁：七言绝句

大家齐力斸孱颜，耳听田歌手莫闲。各愿种成千百索，豆萁禾穗满青山。
畬田词·其二
作者：王禹称
朝代：宋
体裁：七言绝句

杀尽鸡豚唤斸畲，由来递互作生涯。莫言火种无多利，禾树明年似乱麻。
畬田词·其五
作者：王禹称
朝代：宋
体裁：七言绝句

畬田鼓笛乐熙熙，空有歌声未有词。从此商于为故事，满山皆唱舍人诗。
畲田词
作者：王禹称
朝代：宋
体裁：七言绝句

北山种了种南山，相助刀耕岂有偏。愿得人间皆似我，也应四海少荒田。
畲田词
作者：王禹称
朝代：宋
体裁：七言绝句

鼓声猎猎酒醺醺，斫上高山入乱云。自种自收还自足，不知尧舜是吾君。
病中书事上集贤钱侍郎
作者：王禹称
朝代：宋

力疾奉期谒，归来倦送迎。老为儒术误，瘦爱道装轻。罗药幽香散，移琴细韵生。晨餐渐有味，笋蕨倍关情。妻儿惯蔬素，仆马任龙钟。一榻浑无物，孤琴对病容。风翻帘影乱，旱减井痕重。幽寂谁为伴，扶行赖瘦筇。食贫当岁旱，朝退百端忧。典笏逢休假，焚香愿有秋。病饥浑厌肉，瘦冷未更裘。梦见山村兴，披蓑钓乱流。郎署领制诰，十年未上坡。冯唐空潦倒，卫绾是谁何。犹赖紫垣直，聊遮白发多。归田未有计，村树绿婆娑。日日奉朝请，病多仍食贫。揶揄应有鬼，夷俟岂无人。凤阁十年笔，乌纱九陌尘。集仙知己在，应为指迷津。
病中书事上集贤钱侍郎·其一
作者：王禹称
朝代：宋
体裁：五言律诗

力疾奉期谒，归来倦送迎。老为儒术误，瘦爱道装轻。罗药幽香散，移琴细韵生。晨餐渐有味，笋蕨倍关情。
病中书事上集贤钱侍郎·其三
作者：王禹称
朝代：宋
体裁：五言律诗

食贫当岁旱，朝退百端忧。典笏逢休假，焚香愿有秋。病饥浑厌肉，瘦冷未更裘。梦见山村兴，披蓑钓乱流。
病中书事上集贤钱侍郎·其二
作者：王禹称
朝代：宋
体裁：五言律诗

妻儿惯蔬素，仆马任龙钟。一榻浑无物，孤琴对病容。风翻帘影乱，旱减井痕重。幽寂谁为伴，扶行赖瘦筇。
病中书事上集贤钱侍郎·其五
作者：王禹称
朝代：宋
体裁：五言律诗

日日奉朝请，病多仍食贫。揶揄应有鬼，夷俟岂无人。凤阁十年笔，乌纱九陌尘。集仙知己在，应为指迷津。
病中书事上集贤钱侍郎·其四
作者：王禹称
朝代：宋
体裁：五言律诗

郎署领制诰，十年未上坡。冯唐空潦倒，卫绾是谁何。犹赖紫垣直，聊遮白发多。归田未有计，村树绿婆娑。
病假
作者：王禹称
朝代：宋
体裁：五言律诗

小郡虽无事，常时亦有劳。坐衙衫强著，判案笔须操。眼病因求假，身闲更觉高。何当长似此，归去老蓬蒿。
病起思归
作者：王禹称
朝代：宋

年来多病转思山，终日呻吟簿籍间。叔夜养生休著论，陶潜难死只因闲。又移郡印三年调，未报君恩两鬓斑。安得便归田里去，松篁泉石掩柴关。四十为郎非不偶，况曾提笔直瀛洲。明时遇主谁甘退，白发侵人自合休。梦得蹉跎因出郡，薛能诗什耻监州。春来病起思归甚，未敢飞章达冕旒。
病起思归·其一
作者：王禹称
朝代：宋
体裁：七言律诗

年来多病转思山，终日呻吟簿籍间。叔夜养生休著论，陶潜难死只因闲。又移郡印三年调，未报君恩两鬓斑。安得便归田里去，松篁泉石掩柴关。
病起思归·其二
作者：王禹称
朝代：宋
体裁：七言律诗

四十为郎非不偶，况曾提笔直瀛洲。明时遇主谁甘退，白发侵人自合休。梦得蹉跎因出郡，薛能诗什耻监州。春来病起思归甚，未敢飞章达冕旒。
病起至幽谷二首
作者：王禹称
朝代：宋

□□漳滨几晦明，起扶藜杖试闲行。清泉□□□□□，□□□□□可惊。万壑松声□□□，□□□□□□□。□□□起沧洲趣，便欲投簪此濯缨。□□□□□□家，中有流泉一道斜。列壑攒峰□□窕，茂林修竹翠交加。雨侵怪石苔生晕，水满平田稻放花。乘兴偶来心更适，归时灯火欲栖鸦。
病起至幽谷二首·其一
作者：王禹称
朝代：宋
体裁：七言律诗

□□漳滨几晦明，起扶藜杖试闲行。清泉□□□□□，□□□□□可惊。万壑松声□□□，□□□□□□□。□□□起沧洲趣，便欲投簪此濯缨。
病起至幽谷二首·其二
作者：王禹称
朝代：宋
体裁：七言律诗

□□□□□□家，中有流泉一道斜。列壑攒峰□□窕，茂林修竹翠交加。雨侵怪石苔生晕，水满平田稻放花。乘兴偶来心更适，归时灯火欲栖鸦。
登寿宁寺阁
作者：王禹称
朝代：宋
体裁：五言律诗

乘兴登虚阁，披襟一望间。圣朝新日月，亡国旧江山。柱隔晴虹断，檐喧夕鸟还。归衙不辞晚，吟思白云闲。
登秦岭
作者：王禹称
朝代：宋
体裁：七言律诗

巉岩石上候肩舁，因想前贤似坦途。韩愈谪官忧瘴疠，乐天左宦白髭须。商于郡僻何人到，秦岭峰高我仆痡。且咏诗章自开解，任从霄汉落泥涂。
登郡南楼望山感而有作
作者：王禹称
朝代：宋
体裁：七言律诗

西接蓝田东武关，有唐名郡数商颜。二千石尽非吾道，一百年来负此山。重叠晓岚新雨后，参差春雪夕阳间。唯供迁客风骚兴，醉望吟看不暂闲。
盐池十八韵
作者：王禹称
朝代：宋
体裁：五言排律

极望似江沱，漫漫起素波。两池泉不竭，万古利还多。场吏输年额，畦丁奉月课。收时车并载，种处地先磨。碎颗珠淩乱，乾声玉切瑳。岸平开雪苑，渠渗坼银河。众鹄齐翔舞，群羊自寝讹。本源皆潟卤，异端亦咸鹾。沫讶浮鸥鹭，津堪渍蚌螺。煮劳轻渤澥，煎苦笑牂牁。雨打重归水，庵盛更覆蓑。盬风吹作片，烈日晒成垛。海末知难及，蕃青的不过。惠人餐罔阙，均□赋无颇。涿鹿城虽近，蚩尤血若何。有时红烂漫，是处白嵯峨。润下终资国，灵长任酌蠡。江梅须待我，金鼎始能和。
省中苦雨
作者：王禹称
朝代：宋

霏霏连昼复连宵，红药苍苔也寂寥。唯有御沟堤畔柳，拂檐遮槛不胜娇。醉魂吟魄共悽悽，檐溜窗风冷切肌。阶下怒蛙休跳跃，浮云遮日不多时。
省中苦雨·其一
作者：王禹称
朝代：宋
体裁：七言绝句

霏霏连昼复连宵，红药苍苔也寂寥。唯有御沟堤畔柳，拂檐遮槛不胜娇。
省中苦雨·其二
作者：王禹称
朝代：宋
体裁：七言绝句

醉魂吟魄共悽悽，檐溜窗风冷切肌。阶下怒蛙休跳跃，浮云遮日不多时。
真娘墓
作者：王禹称
朝代：宋
体裁：古风

女命在于色，士命在于才。无色无才者，未死如尘灰。虎丘真娘墓，止是空土堆。香魂与腻骨，销散随黄埃。何事千百年，一名长在哉。吴越多妇人，死即藏山隈。无色固无名，丘冢空崔嵬。唯此真娘墓，客到情徘徊。我是好名士，为尔倾一杯。我非好色者，后人无相咍。
眼疾
作者：王禹称
朝代：宋
体裁：七言绝句

古人功业甘无分，往圣诗书合有缘。何事病来花满眼，祇将简策枕头眠。
睡
作者：王禹称
朝代：宋
体裁：五言排律

此境一何醇，熙熙别得春。有声皆俗格，无梦是天真。壁上登山屐，床头漉酒巾。轻轻龟喘息，苒苒蝶精神。滞寂通禅理，无何等道人。曲肱高胜枕，藉草软于茵。吟苦魂初瞑，杯酣味更珍。觉知身是幻，静与死为邻。酷恨巢檐燕，生憎款户宾。功成归展转，先兆自嚬呻。不入荣名客，还宜放逐臣。东窗一丈日，且作自由身。
知州厅杏花昨日烂漫录事院今日零落唯副使公署未开戏题二韵
作者：王禹称
朝代：宋
体裁：七言绝句

知州宅畔繁如雪，录事厅前落似梅。副使官闲花亦冷，至今未有一枝开。
硖石县旅舍
作者：王禹称
朝代：宋
体裁：五言律诗

霜乾红叶飞，迁客思凄凄。处险人垂瘿，登山马跙蹄。篱荒蛬韵苦，云冻雁行低。此夕应无寐，何烦报晓鸡。
磨诗
作者：王禹称
朝代：宋
体裁：五言绝句

但存心里正，无愁眼下迟。若人轻著力，便是转身时。
秋居幽兴
作者：王禹称
朝代：宋

秋光虽寂澹，幽兴入诗家。篱暗螀啼菊，园荒蚁上茄。围棋知日影，理发见霜华。向晓儿童喜，溪僧遗晚瓜。园林经积雨，晚步思悠哉。宿鸟头相并，秋瓜顶自开。药田荒野蔓，屐齿没苍苔。幽兴将何遣，燋琴贳酒杯。谪居人事慵，幽兴与谁同。僧到烹秋菌，儿啼索草虫。扫苔留嫩绿，写叶惜残红。岁晏琴樽好，篱边有菊丛。
秋居幽兴·其一
作者：王禹称
朝代：宋
体裁：五言律诗

秋光虽寂澹，幽兴入诗家。篱暗螀啼菊，园荒蚁上茄。围棋知日影，理发见霜华。向晓儿童喜，溪僧遗晚瓜。
秋居幽兴·其三
作者：王禹称
朝代：宋
体裁：五言律诗

谪居人事慵，幽兴与谁同。僧到烹秋菌，儿啼索草虫。扫苔留嫩绿，写叶惜残红。岁晏琴樽好，篱边有菊丛。
秋居幽兴·其二
作者：王禹称
朝代：宋
体裁：五言律诗

园林经积雨，晚步思悠哉。宿鸟头相并，秋瓜顶自开。药田荒野蔓，屐齿没苍苔。幽兴将何遣，燋琴贳酒杯。
秋莺歌
作者：王禹称
朝代：宋
体裁：古风

淮南八月尚有莺，关关无异来时声。东风抬举如篁舌，何事经秋犹未绝。饥鸾病鹤亦能鸣，凤鸟不听何处说。
秋霖二首
作者：王禹称
朝代：宋

秋霖过百日，岁望终何如。嘉谷就穗生，茁茁垂青须。宿麦未入土，大田多泥涂。河阔不辨马，原高恐生鱼。时政苟云失，生民亦何辜。雨若是天泪，天眼应已枯。山云百日雨，山水十丈波。田畴与道路，一夕成江河。巨石大于瓮，吹转如蓬窠。夏旱既损麦，秋潦复无禾。津梁尽倾坏，商贩绝经过。斗米二百金，吾生将奈何。安敢比夷齐，愚圣不同科。应如元鲁山，饿死深山阿。
秋霖二首·其一
作者：王禹称
朝代：宋
体裁：古风

秋霖过百日，岁望终何如。嘉谷就穗生，茁茁垂青须。宿麦未入土，大田多泥涂。河阔不辨马，原高恐生鱼。时政苟云失，生民亦何辜。雨若是天泪，天眼应已枯。
秋霖二首·其二
作者：王禹称
朝代：宋
体裁：古风

山云百日雨，山水十丈波。田畴与道路，一夕成江河。巨石大于瓮，吹转如蓬窠。夏旱既损麦，秋潦复无禾。津梁尽倾坏，商贩绝经过。斗米二百金，吾生将奈何。安敢比夷齐，愚圣不同科。应如元鲁山，饿死深山阿。
种菜雨下
作者：王禹称
朝代：宋
体裁：五言律诗

菜助三餐急，园愁五月枯。废畦添粪壤，胼手捽荒芜。前日种子下，今朝雨点粗。吟诗深自慰，天似悯穷途。
移入官舍偶题四韵呈仲咸
作者：王禹称
朝代：宋
体裁：七言律诗

赁舍喧卑谪宦情，同年邀我住公庭。不离鍊药煎茶屋，便坐吟诗看雪厅。苔径乍行侵屐绿，竹窗初卧满床青。使君公署虽宏敞，未见南山翠似屏。
稠桑坡车覆
作者：王禹称
朝代：宋
体裁：七言绝句

稠桑坡险忽摧车，悔戴儒冠出敝庐。已被文章相错误，谪官犹载一车书。
立春前二日雪
作者：王禹称
朝代：宋
体裁：五言排律

一夕满淮海，莎阶晓欲平。气寒知腊在，势猛共春争。飘泊残梅妒，龙钟老桧擎。随风无定态，入竹有繁声。倚槛吟忘倦，援毫画不成。南乡消瘴疠，东作助农耕。片飏鹅毛远，光翻蝶翅轻。任贫添酒债，慵扫慰诗情。群玉峰峦秀，华胥世界清。老郎无政术，沉醉卧江城。
立春日细雨
作者：王禹称
朝代：宋

澹于寒雾乱于丝，无点无声落不知。轻助雪痕归麦垄，暗随春气入梅枝。踏苔立久微沾屐，绕竹吟馀渐著髭。翻忆满身珠䍡？，江头闲把钓蓑披。
竹䶉
作者：王禹称
朝代：宋
体裁：古风

商岭多修篁，苍翠连山谷。有鼠生其中，荐食无厌足。春笋齧生犀，秋筠折寒玉。饫饱致肥腯，优游恣蕃育。林密鸢不攫，穴深犬难逐。凤凰饿欲死，彼实无一掬。唯此竹间䶉，琅玕长满腹。暖戏绿丛阴，举头傲鸿鹄。不知商山民，爱尔身上肉。有锸利其锋，有锥铦于镞。开穴窘如囚，洞胸声似哭。膏血尚淋漓，携来入市鬻。竹也比贤良，鼠兮类盲俗。所食既非宜，所祸诚知速。吁嗟狡小人，乘时窃君禄。贵依社树神，俸盗太仓粟。笙簧佞舌鸣，药石嘉言伏。朝见秉大权，夕闻罹显戮。李斯具五刑，赵高夷三族。信有司杀者，在暗明于烛。彼狡勿害贤，彼鼠无食竹。
笋
作者：王禹称
朝代：宋

数里春蹊独自寻，迸犀抽锦乱森森。田文死去宾朋散，抛掷三千玳瑁簪。绿玉脩脩冷罩烟，一溪春雨洗婵娟。不知徐福归何处，丱女童男泣海田。一夜春雷起旧根，乱披烟箨出溪门。稚川龙过频回首，认得青青数代孙。
笋·其一
作者：王禹称
朝代：宋
体裁：七言绝句

数里春蹊独自寻，迸犀抽锦乱森森。田文死去宾朋散，抛掷三千玳瑁簪。
笋·其三
作者：王禹称
朝代：宋
体裁：七言绝句

一夜春雷起旧根，乱披烟箨出溪门。稚川龙过频回首，认得青青数代孙。
笋·其二
作者：王禹称
朝代：宋
体裁：七言绝句

绿玉脩脩冷罩烟，一溪春雨洗婵娟。不知徐福归何处，丱女童男泣海田。
笙磬同音诗
作者：王禹称
朝代：宋
体裁：五言排律

鼓簧名本异，拊石意何同。吹击虽殊致，声音忽暗通。谁将嶰谷韵，潜合泗滨风。莫问补天主，休寻入海工。凤鸣应不辨，兽舞自难穷。古乐何人会，须知政在中。
筵上狂歌送侍棋衣袄天使
作者：王禹称
朝代：宋
体裁：古风

昔事先皇叨近侍，北门西掖清华地。太宗多材复多艺，万机馀暇翻棋势。对面千里为第一，独飞天蛾为第二。第三海底取明珠，三阵堂堂皆御制。中使宣来示近臣，天机秘密通鬼神。乃知棋法同军法，既诫贪心又嫌怯。唯宜静胜守封疆，不乐穷兵用戈甲。先皇三势有深旨，岂独一枰而已矣。当时受赐感君恩，藏于箧笥传子孙。至道年中出滁上，失脚青云空怅望。移典维扬日望还，轩辕鼎成飞上天。龙髯忽断攀不得，旧朝衣上泪潺湲。吾皇曲念先朝物，徵归再掌西垣笔。悲凉忽见红药开，哭临空随梓宫出。去年领郡得齐安，山州僻陋在江干。黄民谁识旧学士，白头犹作老郎官。昨日江边天使到，随例沾恩著衣袄。皇华本是江南客，久侍先皇对棋弈。筵中偶说当年事，三势分明皆记得。我从失职别上台，御书深锁不将来。遥想棋图在私室，天香散尽空尘埃。今日因君聊话及，翻作停杯向隅泣。人生不易逢圣朝，君恩未报双鬓凋。金銮殿花春灼灼，永熙陵树夜萧萧。空叹拖肠在泥土，不如舐鼎升烟霄。多病相如犹未死，追思往事欲魂销。星使今辰回马首，强对离筵满倾酒。悲歌一曲从事书，唱与朝中旧知友。
罗思纯鹤毙为四韵吊之
作者：王禹称
朝代：宋
体裁：七言律诗

雪乾朱澹殒仙姿，千岁无徵事可悲。埋瘗肯饶鹦鹉冢，飞鸣不到凤凰池。遗翎尚在飘松径，旧迹犹存傍槿篱。应得羽人尸解术，夜来何处啄灵芝。
翟使君挽歌
作者：王禹称
朝代：宋

丹旐换红旌，萧萧五马鸣。今朝为旅榇，昨日是专城。爱子方之蜀，遗书未到京。贰车郊外送，挥泪满尘缨。国史书勋伐，州民颂乐康。岂唯存柏椁，亦合葬桐乡。黄壤千年恨，青山六里长。空馀铃阁畔，寂寞菊花香。未满三年政，何妨五月期。理言归葬速，遗爱出山迟。樯翣穿云过，铭旌著雨垂。洛阳多故吏，号泣住灵輀。
翟使君挽歌·其一
作者：王禹称
朝代：宋
体裁：五言律诗

丹旐换红旌，萧萧五马鸣。今朝为旅榇，昨日是专城。爱子方之蜀，遗书未到京。贰车郊外送，挥泪满尘缨。
翟使君挽歌·其三
作者：王禹称
朝代：宋
体裁：五言律诗

未满三年政，何妨五月期。理言归葬速，遗爱出山迟。樯翣穿云过，铭旌著雨垂。洛阳多故吏，号泣住灵輀。
翟使君挽歌·其二
作者：王禹称
朝代：宋
体裁：五言律诗

国史书勋伐，州民颂乐康。岂唯存柏椁，亦合葬桐乡。黄壤千年恨，青山六里长。空馀铃阁畔，寂寞菊花香。
翰林毕学士寄示医瘿药方因题四韵兼简两制诸知
作者：王禹称
朝代：宋
体裁：七言律诗

预忧囊瘿病龙钟，乞得仙方便有功。纵免项如樗里子，也应头似夏黄公。西晖亭下峰峦碧，南静川中木叶红。尽是贰车堪醉处，春来唯恐酒樽空。